title: Jarmo Koskinen (jääkiekko)

text: Koskinen edusti urallaan SM-liigassa Jokereita sekä Reipas Lahtea vuosina 1980–1987. Hän teki 195 pelaamassaan SM-liigaottelussa 25 pistettä ja hänen uransa paras saavutus oli SM-hopea Jokereiden paidassa kaudella 1982–1983. Hän on toiminut myös Jokereiden kapteenina vuosina 1987–1989, jolloin Jokerit pelasi I-divisioonassa. Pelaajauransa Koskinen lopetti kauden 1988–1989 jälkeen. Pelipaikaltaan hän oli puolustaja.


title: Jarmo Koskinen (jääkiekko)

text: Ennen nykyistä virkaansa SM-liigan yhteysjohtajana, Koskinen toimi Finnair Stadiumin toimitusjohtajana. Koskisen edeltäjä Kai Tervonen siirtyi yhteysjohtajan virasta HPK:n toimitusjohtajaksi.


title: Jarmo Koskinen (jääkiekko)

text: Koulutukseltaan Jarmo Koskinen on diplomi-insinööri.


title: Jarmo Koskinen

text: Jarmo Koskinen on seuraavien henkilöiden nimi:


title: Välimies

text: Välimies on Marvel-kustantamon sarjakuvissa esiintyvä kosminen puolijumala, Herra Järjestyksen ja Lordi Kaaoksen palvelija. Välimies toimii Marvel-universumissa tasapainon ja kaksinaisuuden inkarnaationa ja on samalla metafyysinen vastakohta Galactukselle. Välimiehen loi Jim Starlin. Hahmon ensiesiintyminen tapahtui amerikkalaisen "Warlock" -lehden numerossa 10 (joulukuu 1975).


title: Välimies

text: Suomessa Seuraajan ensiesiintyminen tapahtui "MARVEL"-lehden numerossa 5 (1993).


title: Välimies

text: Välimies itse on todennut edustavansa erilaisten abstraktien asioiden kaksinaista luonnetta; paha ja hyvä; järki ja tunne; todellisuus ja illuusio ja elämä ja kuolema. Välimies toimii myös Herra Järjestyksen ja Lordi Kaaoksen edustajana ja palvelijana universumissa, vaikka hänen lojaalisuutensa on toisinaan ailahtelevaista.


title: Välimies

text: Ensimmäisen kerran Välimiehen tapasi Adam Warlock, jolle Välimies kertoi, että joutuisi pakottamaan tämän muuttumaan pahaksi kaksoisolennokseen Magukseksi. Warlock ei kuitenkaan suostunut tähän ja sai apua vanhalta vastustajaltaan Thanokselta. Välimies juonittelee myöhemmin Universumin vanhimpia vastaan ja onnistuu Kuoleman avulla tappamaan näistä kolme. Pian tämän jälkeen Välimies joutuu taistelemaan Galactusta vastaan.


title: Välimies

text: Välimiehen tavattua maapallon voimakkaimman velhon Tohtori Oudon Herra Järjestys ja Lordi Kaaos vangitsevat hänet rangaistukseksi kapinoinnista. Myöhemmin Thanos vapauttaa hänet vankilasta, ja titaanin onnistuu samalla kaappaamaan itselleen yhden suunnattoman voimakkaista Ikuisuuskivistä, joka oli ollut Välimiehen hallussa. Tämän jälkeen Thanos lyö Välimiehen maahan ja jättää tämän kohtaamaan raivostuneet isäntänsä.


title: Välimies

text: Välimies omaa laskemattomat fyysiset voimat, hän on täysin tuhoutumaton ja kykenee lentämään valoa nopeammin. Välimiehellä on miltei rajoittamaton kyky manipuloida aikaa, avaruutta ja energiaa. Hän omaa myös suuret psioniset voimat. Huolimatta valtavista voimistaan Välimies ei kuitenkaan ole kaikkitietävä.


title: Välimies

text: Välimiehellä on telepaattinen linkki herroihinsa Herra Järjestykseen ja Lordi Kaaokseen.


title: IHL

text: IHL eli International Hockey League -nimisiä jääkiekkosarjoja on ollut neljä:Myös Venäjän jääkiekkoliigaa kutsuttiin nimellä International Hockey League vuosina 1993–1996.


Rokkitorvesta tuohiviisuihin – 36 valittua laulua on suomalaisen Alwari Tuohitorvi -yhtyeen toistaiseksi kattavin kokoelmalevy. Se julkaistiin vuonna 2007.


title: Rokkitorvesta tuohiviisuihin – 36 valittua laulua

text: Albumin kappaleet on remasteroinut Mika Jussila.


title: Vanhahegeliläisyys

text: Vanhahegeliläiset eli oikeistohegeliläiset olivat saksalaisen filosofin G. W. F. Hegelin seuraajia, jotka kehittivät hänen ajatteluaan poliittisesti ja uskonnollisesti konservatiiviseen suuntaan. Vanhahegeliläiset asetetaan usein nuorhegeliläisiä eli vasemmistohegeliläisiä vastaan. Nuorhegeliläiset tulkitsivat Hegelin filosofian niin, että sen saattoi katsoa tukevan uudistusvaatimuksia politiikassa ja uskonnossa.


title: Vanhahegeliläisyys

text: Hegelin historisismin mukaan sekä aatteita että kansakuntia voitiin ymmärtää vain ymmärtämällä niiden historia. Hegel oli koko elämänsä oikeaoppinen Preussin luterilaisen kirkon jäsen. Hän kiinnitti paljon huomiota Absoluuttiin, joka oli hänen nimityksensä olemassaolon perustalle, jota hänen filosofiansa hyödynsi oikeuttamaan uskon Jumalaan.


title: Vanhahegeliläisyys

text: "Oikeusfilosofiassaan" Hegel kirjoitti:


title: Vanhahegeliläisyys

text: Hegeliläinen oikeisto laajensi Hegelin valtiojohtoista eli "statistista" käsitystä, pitäen sitä vakiintuneen poliittisen järjestelmän ja oikeaoppisen uskonnon hyväksyntänä. Hegelin historisismin saattoi katsoa hyväksyvän nykyaikaisten instituutioiden välttämättömyyden: kansakunta oli ideaali, joka oli olemassa hegeliläisessä idealismissa sen kansan yläpuolella ja ympärillä, josta se koostui. Poliittisten muutosten vaatiminen oli hyökkäys tätä ideaalia tai kansallisvaltiota vastaan. Vanhahegeliläiset uskoivat, että kehittyneet eurooppalaiset yhteiskunnat, sellaisina kuin ne olivat olemassa 1800-luvun ensimmäisellä puoliskolla, olivat kaiken yhteiskunnallisen kehityksen huippu, siihenastisen historiallisen dialektisen prosessin tuote. Suurin osa vanhahegeliläisistä ylisti Preussin valtiota itseään. Sillä oli laaja julkinen hallinto ja hyvät yliopistot, ja se oli teollistunut ja sen työllisyysaste oli hyvä. Näin se näyttäytyi kehityksen huippuna ja "Zeitgeistin" korkeimpana ilmentymänä.


title: Vanhahegeliläisyys

text: Monilla hegeliläisen oikeiston jäsenillä oli huomattava ura yliopistoissa tai kirkossa. Koulukuntana vanhahegeliläisyys liittyi läheisesti Berliinin yliopistoon, ja monilla sen jäsenillä oli filosofian tai teologian oppituoli yliopistossa. Vanhahegeliläisyys on jäänyt paljossa nuorhegeliläisyyden, jota edustivat muun muassa Bruno Bauer ja Karl Marx, varjoon. Se jätti jälkensä ennen kaikkea teologiaan, jossa vanhahegeliläisten pyrkimyksillä ei ollut aiottua vaikutusta tukea ajatusta uskon välttämättömyydestä historian tuotteena; sen sijaan he olivat kehittämässä raamattukritiikkiä, joka osoitti kunkin aikakauden vaikutuksen kristinuskon kehitykseen.


title: Vanhahegeliläisyys

text: Filosofeja, jotka voidaan lukea vanhahegeliläisiin, olivat mm.:Muita ajattelijoita ja historioitsijoita, jotka voidaan lukea vanhahegeliläisiin, tietyin varauksin:


title: WCHL

text: WCHL on ollut muutaman jääkiekkosarjan lyhenne:


title: Sofja Kovalevskaja

text: Sofja Vasiljevna Kovalevskaja (, o.s. Korvin-Krukoskaja; 15. tammikuuta 1850 Moskova, Venäjä – 10. helmikuuta 1891 Tukholma, Ruotsi) oli venäläinen matemaatikko, ensimmäinen venäläinen naismatemaatikko ja maailman ensimmäinen nainen matematiikan professorin virassa. Joissakin yhteyksissä hänestä käytetään nimeä Sonja (Соня) ja sukunimi esiintyy maskuliinisessa muodossa Kovalevski.


title: Sofja Kovalevskaja

text: Sofja Kovalevskaja syntyi Moskovassa 1850. Hän oli tykistöupseeri Vasili ja Jelisaveta Korvin-Krukovskin lapsista toinen. Lapsia oli yhteensä kolme.


title: Sofja Kovalevskaja

text: Kovalevskajan äiti oli geodeetikko Friedrich Theodor Schubertin (1789–1865) tytär ja astronomi Friedrich Theodor von Schubertin (1758–1825) lapsenlapsi. Molemmat Schubertit olivat akateemikkoja.


title: Sofja Kovalevskaja

text: Ensi kerran Sofja tutustui matematiikkaan, kun perhe muutti uuteen asuntoon ja lastenhuoneen seinä oli tilapäisesti tapetoitu vanhoilla matematiikan luennoilla, jotka olivat peräisin isän nuoruudesta. Sofjaa tapetit kiinnostivat erityisesti, vaikkei hän niistä mitään ymmärtänyt.


title: Sofja Kovalevskaja

text: Perheen lapsilla oli yksityisopettajat, ja Sofja pärjäsi hyvin kaikissa aineissa. Setä Pietari Korvin-Krukovski sai Sofjan kiinnostumaan matematiikasta. Hän kertoi Sofjalle ”asymptooteista, jotka eivät koskaan saavuta päämääräänsä, ja monista muista asioista, joita en tietenkään silloin ymmärtänyt mutta jotka vaikuttivat mielikuvitukseeni ja loivat mielikuvan matematiikasta ylellisenä ja mysteerisenä tieteenä, joka avautuu vain valituille”, Sofja muisteli.


title: Sofja Kovalevskaja

text: Ensin isä ei hyväksynyt tyttärensä kiinnostusta. Hän ei halunnut, että hänen tyttärestään tulee suvun musta lammas, sillä tiede ei sopinut naisille.


title: Sofja Kovalevskaja

text: Perheen naapuristossa asunut fyysikko Tyrtov sai ylipuhuttua Sofjan isän palkkaamaan Sofjalle henkilökohtaisen matematiikanopettajan. Joidenkin lähteiden mukaan hän vertasi Sofjaa Blaise Pascaliin, ja tämä teki isään suuren vaikutuksen.


title: Sofja Kovalevskaja

text: Venäjällä nainen ei siihen aikaan voinut suorittaa yliopistotutkintoa, joten Sofjan oli lähdettävä Keski-Eurooppaan. Hän avioitui paleontologin ja darwinismin kannattajan Vladimir Onufrijevitš Kovalevskin (1842–1883) kanssa vuonna 1868, ja he lähtivät yhdessä Sofjan siskon Anytan kanssa Heidelbergiin, jossa Sofja saattoi opiskella matematiikkaa Heidelbergin yliopistossa.


title: Sofja Kovalevskaja

text: Kahden vuoden päästä, vuonna 1870, hän siirtyi opiskelemaan Berliinin. Karl Weierstrass antoi Sofjalle yksityistunteja, sillä naiset eivät saaneet osallistua julkisille luennoille.


title: Sofja Kovalevskaja

text: Vuonna 1874 Kovalevskaja sai opiskelunsa päätökseen ja Göttingenin yliopisto antoi hänelle matematiikan tohtorin tutkinnosta arvosanaksi "summa cum laude". Hänestä tuli samalla ensimmäinen matematiikan tohtorin tutkinnon suorittanut nainen Euroopassa. Kovalevskaja todisti yleisen tapauksen lauseesta, joka nykyään tunnetaan Cauchyn–Kovalevskajan lauseena. Se on olemassaolo- ja yksikäsitteisyystulos, joka liittyy osittaisdifferentiaaliyhtälöiden reuna-arvo-ongelmien ratkaisuihin.


title: Sofja Kovalevskaja

text: Tämän jälkeen perhe muutti Pietariin ja Kovalevskaja yritti saada töitä. Siitä ei tullut mitään. Tarina kertoo, että eräs yliopiston virkailija sanoi Sofjalle: ”Tähän asti miehet ovat pärjänneet työtehtävissään varsin hyvin, emmekä mitään uudistuksia kaipaa”, johon Sofja vastasi: ”Kun Pythagoras todisti lauseensa, hän uhrasi 100 härkää, sen jälkeen karja on pelännyt uudistuksia.” (Karja on venäjäksi myös haukkumasana.)


title: Sofja Kovalevskaja

text: Vuonna 1883 Kovalevskajan aviomies Vladimir Kovalevski teki itsemurhan menetettyään rahansa osakekeinottelussa. Ruotsalainen matemaatikko ja samoin entinen Weierstrassin oppilas Gösta Mittag-Leffler kutsui Kovalevskajan työskentelemään Ruotsiin. Kovalevskaja hyväksyi kutsun, muutti nimensä Sonjaksi ja muutti Ruotsiin samana vuonna. Silloin hän oli 33-vuotias. Sonya (Соня) on venäjänkielinen puhuttelumuoto nimestä Sofja (Софья).


title: Sofja Kovalevskaja

text: Matematiikan lisäksi Kovalevskaja oli myös kiinnostunut kirjallisuudesta. Jo lapsena hän kirjoitti runoja, ja Ruotsissa asuessaan hän kirjoitti näytelmiä ja romaaneja.


title: Sofja Kovalevskaja

text: Vuonna 1889 Sonja Kovalevskaja nimitettiin Tukholman yliopiston matematiikan professorin virkaan. Näin hänestä tuli Euroopan ensimmäinen nainen matematiikan professorin virassa.


title: Sofja Kovalevskaja

text: Hänet hyväksyttiin Ranskan tiedeakatemian jäseneksi ja Venäjän tiedeakatemian ensimmäiseksi naisjäseneksi Pafnuti Tšebyšovin aloitteesta. Tämä oli ensimmäinen Kovalevskajan saama tunnustus kotimaastaan. Myöhemmin Kovalevskajan kunniaksi julkaistiin jopa postimerkkejä. Saksalaisen Alexander von Humboldt -säätiön nuorille tutkijoille myöntämä huomattava palkinto on nimetty Sofja Kovalevskajan mukaan.


title: Sofja Kovalevskaja

text: Sonja Kovalevskaja kuoli keuhkokuumeeseen 41-vuotiaana vuonna 1891. Hänet on haudattu Ruotsiin Tukholman lähistölle.


title: YAP Solutions

text: YAP Solutions Oy on täysin ammattiliitojen ja työttömyyskassojen toimialojen erityistarpeisiin erikoistunut vuonna 1978 perustettu palveluyritys. Yrityksessä työskentelee noin 60 työntekijää.


title: YAP Solutions

text: Ammattiliittojen ja työttömyyskassojen tietojärjestelmätoimittajana YAP on suurin Suomessa.


title: Gustaf Rancken

text: Gustaf Rancken (2. kesäkuuta 1756 Hattula – 16. tammikuuta 1831 Perniö) oli Perniön kirkkoherra ja hengellisen kirjallisuuden suomentaja. Hän oli kiinnostunut pedagogiikasta ja kehitti erityisesti rippikoulun katekismusopetusta. Hän piti myös yhteyttä herätysliikkeisiin ja osallistui kirkollisen elämän uudistustyöhön.


title: Gustaf Rancken

text: Rancken jäi varhain orvoksi. Ensin kuoli hänen äitinsä, Kristina Idman. Isä, Sahalahden kirkkoherra Engelbrekt Rancken, kuoli Gustav Ranckenin ollessa kymmenvuotias. Ranckenin huoltajaksi tuli parin vuoden kuluttua Sahalahden kirkkoherraksi tullut Anders Malm, joka meni naimisiin Gustavin sisaren Ulrikan kanssa. Rancken pääsi kotona yksityisopetusta saatuaan Turun akatemiaan vuonna 1772. Opintojensa aikana hän hankki itselleen elatusta toimimalla kotiopettajana. Kesken opintojensa hänet kutsuttiin vuonna 1775 Sahalahden pitäjänapulaiseksi. Pappisvihkimyksen hän sai 19-vuotiaana. Vuonna 1779 hän siirtyi Kuhmalahden kappalaiseksi ja vuonna 1789 Turun suomalaisen seurakunnan kappalaiseksi. Perniön kirkkoherra hänestä tuli vuonna 1803, ja tätä virkaa hän hoiti kuolemaansa saakka. Vuosina 1810–1820 hän oli virkaa toimittava lääninrovasti. Uskonpuhdistuksen riemujuhlassa vuonna 1817 Rancken sai teologian kunniatohtorin arvon.


title: Gustaf Rancken

text: Rancken oli monille valistusjan papeille tyypilliseen tapaan kiinnostunut kansanvalistuksesta ja toteutti näkemyksiään myös käytännössä.


title: Gustaf Rancken

text: Omaelämäkerrassaan Rancken katsoi, ettei hän ollut saanut yliopistosta juuri lainkaan valmiuksia papin käytännön työhön, kuten saarnan laatimiseen, sielunhoitoon ja katekismusopetukseen. Rancken arvioi myös, että hän ei ollut tässä suhteessa ainoa, vaan että sadat hänen kaltaisensa astuivat ammattitaidottomina papinvirkaan ja tekivät toimissaan pahoja erehdyksiä seurakuntalaisten vahingoksi. Hän ryhtyi heti kehittämään ammattitaitoaan erityisesti katekismusopetuksessa laatimalla opetettaville kysymyssarjoja. Havaittuaan niissä suuria puutteita hän kirjoitti ne vuosi vuoden jälkeen uudelleen. Hän laati myös erään toisen papin kanssa oppimateriaalin, josta tuli niin perinpohjainen, että siitä piti toimittaa lyhennetty laitos. Turussa ollessaan Rancken huolehti itse lastensa opetuksesta, koska arvioi katedraalikoulun opettajat kelvottomiksi, samoin kotiopettajat. Hän laati myös tarvittavat oppimateriaalit, koska hän piti silloisia oppikirjoja sekä kypsymättöminä että liian laajoina.


title: Gustaf Rancken

text: Perniössä hän käynnisti pyhäkoulutoiminnan ja on siten Johan Fredrik Berghin ohella pyhäkoulutyön uranuurtajia Suomessa. Pedagogisten kysymysten ohella Rancken harrasti myös taloudellisia kysymyksiä. Hän osallistui Suomen Talousseuran toimintaan ja pyrki edistämään kotiseutunsa talouselämää ja köyhäinhoitoa.


title: Gustaf Rancken

text: Ranckenin selkein ja voimakkain opillinen kannanotto liittyy tuolloin käytössä olleeseen Svebiliuksen katekismukseen, joka oli ilmestynyt Daniel Jusleniuksen kääntämänä vuonna 1746. Vuoteen 1831 mennessä siitä oli otettu parikymmentä painosta. Ranckenin mielestä Svebiliuksessa ei korostettu tarpeeksi parannuksenteon tärkeyttä. Hän piti sitä myös liian teoreettisena. Käytännössä hän pyrki parantamaan rippikoulutyön oppimateriaalia sekä itse kirjoittamalla että ottamalla osaa katekismuksen uudistushankkeeseen.


title: Gustaf Rancken

text: Rancken ei tyytynyt pelkkään kritiikkiin, vaan julkaisi vuonna 1808 rippikoulutyössä käytettäväksi kristinopin "Autuuden oppi syndisille". Sen tavoitteita kommentoidessaan hän viittaa Svebiliuksen katekismuksen liikaan teoreettisuuteen. Piispa Jakob Tengström tutustui julkaisuhankkeeseen ja antoi sekä sisällöstä että esitystavasta myönteisen lausunnon, mutta toimitti käsikirjoituksen myös teologian professorin Gustaf Gadolinin tarkastettavaksi. Gadolin vaati useita sekä kielellisiä että sisällöllisiä muutoksia. Rancken ilmoitti Gadolinille pitävänsä tämän muistutuksia aiheettomina ja pyysi käsikirjoituksen takaisin, ellei painolupaa myönnettäisi. Lopulta Rancken muutti kaksi sisällön kannalta toisarvoista sanaa ja Gadolin antoi painoluvan. Ranckenin mukaan 600 kappaleen painoksesta pääosa myytiin tai jaettiin maksutta Perniössä.


title: Gustaf Rancken

text: Rancken oli myös jäsenenä rippikoulutyötä uudistavassa katekismuskomiteassa, jonka puheenjohtaja oli arkkipiispa Jakob Tengström. Katekismuskomitean työ jäi kuitenkin tuloksettomaksi sen jäsenten suurten näkemyserojen vuoksi. Valistusteologit suhtautuivat erittäin kriittisesti Lutherin Vähään katekismukseen, kun taas perinteistä näkemystä edustavat jäsenet pitivät sitä aivan keskeisenä. Komitean työskentely lakkasi jo toisen istunnon jälkeen vuonna 1819.


title: Gustaf Rancken

text: Rancken ei edustanut kumpaakaan äärilaitaa, vaan pyrki käyttökelpoisen rippikoulumateriaalin aikaansaamiseen. Hän arvosteli komiteassa ankarasti Svebiliuksen katekismusta liiasta teoreettisuudesta. Ranckenin komitealle laatimassa muistiossa näkyvät selvästi hänen pedagogiset periaatteensa. Hän vaatii katekismukselta kansantajuisuutta, johon eivät sovi dogmatiikka ja eksegetiikka ja syvämielinen esitystapa. Hän ei myöskään kelpuuttanut käännöstä, vaan vaati, että rippikoulun oppikirja on kirjoitettava suomen kielellä. Hänen mukaansa kääntäjä on liikaa sidoksissa ruotsin kielen lausetapoihin, erityisesti katekismuksen tapaisessa kirjassa, jonka keskeistä sisältöä ovat lyhyet kysymykset ja vastaukset. Samasta syystä olisi tarpeen myös uusi suomen kielen luku- ja alkeiskirja, jossa olisi myös katekismuksen alkeet. Komiteassa Rancken edusti selvimmin käytännöllistä näkökantaa, kun taas kiistelevät osapuolet keskittyivät periaatteellisiin lausuntoihin, jotka eivät Ingmanin mukaan viittaa pedagogiseen kokemukseen. Arkkipiispa Tengström tunsi Ranckenin näkemykset jo aikaisemmalta ajalta ja yhtyi niihin myös komitean lyhyeksi jääneessä työssä. Svebiliuksen katekismus askarrutti Ranckenia tämänkin jälkeen, ja vanhoilla päivillään hän laati vielä muistion, jossa hän eritteli sen oppiin ja esitystapaan liittyviä puutteita vedoten käytännön kokemuksiinsa opetustoiminnasta sekä maalla että kaupungissa.


title: Gustaf Rancken

text: Rancken myös käänsi suomeksi useita pietismiin liittyviä hartauskirjoja. Näistä tunnetuimpia ovat Thomas Gougen "Sana syndisille, ja sana pyhille" (1801) ja "P. O. Buggen Postilla, eli ewangeljumillisia tutkistelemuxia" (1804). Peter Buggen postillaa on luettu etenkin rukoilevaisuuden piirissä.


title: Gustaf Rancken

text: Englantilaisen Thomas Gougen "Sana syndisille, ja sana pyhille" levisi lukuisina painoksina. Vuosina 1801–1861 siitä otettiin kaikkiaan kuusi painosta Turussa, Oulussa ja Helsingissä.


title: Gustaf Rancken

text: Kirjan taival Ranckenin suomennokseksi on melko mutkikas. Alkuperäisteos julkaistiin Lontoossa vuonna 1668. Siitä toimitettiin saksankielinen laitos 1738, jossa Gougen tekstiin on tehty laajoja lisäyksiä, niin että teoksen laajuus on kasvanut kaksin-kolminkertaiseksi. Tämä teos käännettiin tanskaksi, jonka pohjalta ruotsalainen Anders Nilsson Brunius teki kahtena painoksena ilmestyneen ruotsinnoksen. Tämä laitos on ollut Ranckenin käännös- ja toimitustyön pohjana. Rancken ei noudattanut pohjatekstiä orjallisesti, päinvastoin. Hän karsi poistoja sekä jätti pois mielestään yksinkertaiselle lukijalle liian vaikeat kohdat eli "pimiät, korkiammasa opisa kirjoitetut opin muodot". Muuten hän seurasi tekstiä, lisäten kuitenkin joitakin selvennyksiä opillisesti epäselviin ilmauksiin. Englanninkielinen alkuteos ei liene ollut Ranckenille tuttu, eivätkä kaikki hänen tekemänsä poistot kohdistuneet vain saksantajan lisäyksiin. Suomennos poikkeaa siten huomattavasti alkuteoksesta.


title: Gustaf Rancken

text: Paitsi suomentajana ja kirjoittajana Rancken osallistui muutenkin uskonnollisen kirjallisuuden levittämiseen. Hän oli hengellisen kirjallisuuden levittämistä varten perustetun Tukholman Evankelisen seuran jäsen. Ranckenin ja Bengt Jakob Ignatiuksen aloitteesta perustettiin Turussa vuonna 1818 samaan tarkoitukseen tähtäävä Evankelinen Seura, jonka toimintaan Rancken osallistui aktiivisesti ja julkaisi sen kustantamana rippilapsille tarkoitettu kirjasen "Sydämellinen neuwo ja waroitus nuorukaisille".


title: Gustaf Rancken

text: Ranckenin pappisuran alku osui samaan ajankohtaan tunnetun Anna Rogelin käynnistämän herätysliikehdinnän kanssa. Elämäkerrallisissa muistiinpanoissaan Rancken mainitsee liikkeen itäisimmiksi vaikutusalueiksi Sahalahden ja Kuhmalahden, joissa hän toimi pappina vuosina 1775–1789. Herätysten maine kantautui Sahalahden pitäjään ennen varsinaista herätysliikehdintää. Rancken kertoo, että hän ei ottanut ennakolta kantaa liikkeeseen, vaan odotti kiinnostuneena omakohtaista tutustumismahdollisuutta. Hän arvosteli liikehdinnässä esiintyvää epäjärjestyksen siementä, mutta totesi kuitenkin pääasian olevan hyvä, minkä takia hän ryhtyi yhteistyöhön heränneiden kanssa.


title: Gustaf Rancken

text:
Pappina toimiessaan Rancken papiston yleisestä linjasta poiketen piti yhteyttä herännäispiireihin. Hän oli kirjeenvaihdossa Nurmijärven kappalaisena toimivan tunnetun herännäispapin Johan Fredrik Berghin kanssa. Sielunhoidollisten asioiden ohella kirjeenvaihdossa käsiteltiin Nurmijärvellä esiintyvien herätysliikehdintöjen luonnetta.
Tiedot Ranckenin elämänvaiheista perustuvat paljolti Matthias Akianderin herätysliiketeoksessaan julkaisemaan aineistoon. Siihen kuuluu Ranckenin omaelämäkerta (1821) sekä kirjeenvaihtoa muun muassa arkkipiispa Jakob Tengströmin kanssa.


title: Nuorhegeliläisyys

text: Nuorhegeliläiset eli vasemmistohegeliläiset olivat saksalaisen filosofin G. W. F. Hegelin seuraajia, jotka tulkitsivat hänen ajatteluaan niin, että sen saattoi katsoa tukevan uudistusvaatimuksia politiikassa ja uskonnossa. Nuorhegeliläisiin kuului Berliinin yliopiston opiskelijoita ja nuoria professoreja, jotka vastustivat valtavirran vanhahegeliläisyyttä. Vanhahegeliläiset pitivät hallussaan merkittävimpiä akateemisia oppituoleja ja muita keskeisiä virkoja yliopistossa ja hallinnossa.


title: Nuorhegeliläisyys

text: Vanhahegeliläiset katsoivat, että historiallisen dialektiikan sarja oli päättynyt, ja Preussin valtio sellaisena kuin se oli, oli kaiken siihenastisen yhteiskunnallisen kehityksen huipentuma. Nuorhegeliläiset sen sijaan uskoivat, että oli edelleen tulossa uusia dialektisia muutoksia, ja katsoivat, että tuon ajan Preussi oli kaukana täydellisestä; esimerkkeinä he käyttivät alempien luokkien köyhyyttä, valtion harjoittamaa sensuuria sekä ei-luterilaisten vainoamista.


title: Nuorhegeliläisyys

text: Nuorhegeliläiset tulkitsivat, että koko valtiokoneisto vaati itselleen legitimiteettiä uskonnollisiin opinkappaleisiin perustuen. Vaikka tämä ajatus sai innoitusta siitä roolista, joka luterilaisuudella oli tuon ajan Preussissa, nuorhegeliläiset katsoivat, että teoria oli sovellettavissa mihin tahansa valtioon, jota tuki mikä tahansa uskonto. Kaikki lait perustuivat heidän mukaansa loppujen lopuksi uskonnollisiin opinkappaleisiin.


title: Nuorhegeliläisyys

text: Tämän vuoksi uskonnon filosofisia perusteita vastaan hyökkääminen oli keskeisessä osassa nuorhegeliläisten pyrkimyksessä kaivaa maata turmeltuneeksi ja despoottiseksi koetun valtiokoneiston alta. Seurauksena nuorhegeliläisistä tuli ensimmäisiä ei-uskonnollisia raamattuoppineita sitten Baruch Spinozan ja hänen "Tractatus theologico-politicuksensa".


title: Nuorhegeliläisyys

text: Nuorhegeliläiset eivät olleet suosittuja yliopistomaailmassa, koska heillä oli niin radikaaleja yhteiskunnallisia ja uskontoa koskevia näkemyksiä. Bruno Baueria kiellettiin opettamasta vuonna 1842, ja Karl Marx ja monet muut opiskelijat saivat varoituksia, ettei heidän kannata jättää väitöksiään tarkastettavaksi Berliinin yliopistoon, koska ne saisivat varmasti huonon vastaanoton heidän huonon maineensa vuoksi.


title: Nuorhegeliläisyys

text: David Strauss kirjoitti teoksen "Das Leben Jesu" ("Jeesuksen elämä"), jossa hän väitti, että Jeesuksen alkuperäisiä opetuksia oli vähitellen vääristelty ja väännelty poliittisin tarkoitusperin. Strauss väitti, että Jeesuksen alkuperäinen viesti oli suunnattu yhteiskunnan köyhille ja sorretuille, ei valtaapitäville. Valtaapitävät olivat kuitenkin anastaneet nämä opetukset manipuloidakseen ja sortaakseen maailman kansoja, lupaamalla heille palkkion tuonpuoleisessa, jos he pysyvät yhteiskunnallisessa asemassaan ja pidättäytyvät levottomuuksista ja kapinoinnilta rikkaita vastaan. Tämä oli Straussin mukaan suorassa ristiriidassa Jeesuksen opetusten kanssa: Jeesus johti köyhien massojen liikettä. Siksi valtionuskonto oli Straussin mukaan pätemätön.


title: Nuorhegeliläisyys

text: Bruno Bauer meni pidemmälle ja väitti, että koko kertomus Jeesuksesta oli myytti. Hän ei löytänyt yhtään mainintaa ”Yeshua Nasaretilaisesta” tuntemistaan säilyneistä roomalaisista aikakirjoista. (Myöhempi tutkimus on löytänyt mainintoja muun muassa Tacitukselta ja Josephukselta, vaikkakin historioitsijat ovat erimielisiä niiden aitoudesta; katso Jeesuksen historiallisuus.) Bauer väitti, että lähes kaikkiin merkittäviin historiallisiin antiikin aikaisiin henkilöihin on viittauksia muissa teoksissa (esimerkiksi Aristofanes pilkkasi Sokratesta näytelmissään), mutta koska hän ei kyennyt löytämään viittauksia Jeesukseen, hän katsoi, että koko kertomus Jeesuksesta oli keksitty.


title: Nuorhegeliläisyys

text: Ludwig Feuerbach kirjoitti teoksen "Das Wesen des Christentums", joka oli psykologinen profiili uskovasta. Hän väitti, että uskoville annetaan oppi, joka kannustaa projisoimaan fantasioita todellisuuteen. Hänen mukaansa uskovia kannustetaan uskomaan ihmeisiin ja idealisoimaan kaikki heikkoutensa kuvittelemalla kaikkivaltias, kaikkitietävä, kuolematon Jumala, joka edustaa kaikkien inhimillisten vikojen ja puutteiden vastakohtaa.


title: Nuorhegeliläisyys

text: Karl Neuwerck oli hegeliläisen filosofian luennoija Berliinin yliopistossa. Hän menetti opetusoikeutensa yhdessä Bruno Bauerin kanssa vuonna 1842.


title: Nuorhegeliläisyys

text: Arnold Ruge kannatti vapaata ja yhdistynyttä Saksaa. Hän jakoi Hegelin uskon siihen, että historia oli edistystä kohti vapauden toteutumista, ja että vapaus saavutetaan valtiossa luomalla järjellinen yleistahto. Samaan aikaan hän kritisoi Hegeliä siitä, että tämä oli esittänyt historian tulkinnan, jossa tulevaisuus oli siinä mielessä suljettu, ettei uudistuksille jäänyt tilaa.


title: Nuorhegeliläisyys

text: Max Stirner liikkui silloin tällöin nuorhegeliläisissä piireissä, mutta hänellä oli ajatuksia, jotka olivat osittain päinvastaisia. Hän satirisoi ja pilkkasi nuorhegeliläisiä nominalistisessa teoksessaan "Der Einzige und Sein Eigentum".


title: Nuorhegeliläisyys

text: Karl Marx suhtautui aluksi suopeasti nuorhegeliläiseen tapaan hyökätä kristinuskoa vastaan ja kaivaa maata Preussin valtaapitävien jalkojen alta. Myöhemmin hän kuitenkin muodosti poikkeavia ajatuksia ja erosi nuorhegeliläisistä, hyökäten näitä kohtaan sellaisissa teoksissaan kuten "Die deutsche Ideologie". Marx päätteli, ettei valtaapitävien vallan perusta ole uskonto vaan pääoman, eli maan, rahan ja tuotantovälineiden, omistajuus. Marx katsoi, että uskonto oli vain savuverho, jonka tarkoituksena oli peittää tämä todellinen vallan perusta — hänen mukaansa uskonto oli alistetun proletariaatin välttämätön kainalosauva, kansan oopiumia.


title: Nuorhegeliläisyys

text: Friedrich Engels kirjoitti yhdessä Karl Marxin kanssa "Kommunistisen manifestin".


title: Nuorhegeliläisyys

text: August Cieszkowski keskittyi Hegelin näkemykseen maailmanhistoriasta, ja uudisti sitä sopimaan paremmin yhteen hegeliläisen filosofian itsensä kanssa jakamalla sen menneisyyteen, nykyhetkeen ja tulevaisuuteen. Teoksessaan "Historiosophie" (1838) Cieszkowski väitti, että olemme edenneet taiteesta (menneisyys), joka oli todellisen tarkastelua, filosofiaan (nykyhetki), joka oli ideaalin tarkastelua; ja koska Hegelin filosofia oli filosofian täydellistymistä, filosofian aika oli täyttynyt ja uusi aika koittanut — tulevaisuus oli toiminnan aika.


title: Restoration Branches

text: Restoration Branches (""ennallistamisseurakunnat"") on kokoava nimitys myöhempien aikojen pyhien liikkeen seurakunnille ja ryhmille, jotka erosivat Reorganisoidusta myöhempien aikojen pyhien Jeesuksen Kristuksen kirkosta 1980-luvulla. Eron pääasiallinen syy oli Reorganisoidun kirkon hyväksymä naispappeus, joskin myös muut oppiseikat vaikuttivat asiaan. Reorganisoidun kirkon konservatiiviset jäsenet katsoivat pappeuden virkojen kuuluvan vain miehille, mistä syystä kirkon hyväksymä naispappeus tulkittiin luopumukseksi oikeasta opista. Useat tuhannet kirkon jäsenet erosivat 1980- ja 1990-luvuilla Reorganisoidusta kirkosta ja perustivat omia yhteisöjään, seurakuntiaan ja opintopiirejään.


title: Restoration Branches

text: Restoration Branches on vapaiden seurakuntien yhteenliittymä, jolla ei ole yhtenäistä keskusjohtoa ja jotka eroavat jonkin verran toisistaankin sekä opillisesti että käytännön elämässä. Seurakuntien ja yhteisöjen jäsenmäärän arvioiminen on vaikeaa, arviot vaihtelevat 5000 ja 12000 jäsenen välillä. Restoration Branches -seurakuntia on useissa Yhdysvaltain osavaltioissa ja Väli-Amerikassa. Suurin osa seurakunnista on kuitenkin Independencen kaupungin ympäristössä Missourissa. Liikkeen jäsenet odottavat eskatologisen temppelin rakentamista Independenceen Joseph Smithin profetian mukaisesti.


title: Restoration Branches

text: Muiden mormonististen yhteisöjen tavoin Restoration Branches mieltää olevansa Joseph Smithin 6. huhtikuuta 1830 perustaman Kristuksen kirkon legitiimi seuraaja. Yhteisö pitää Smithin poikaa Joseph Smith III:ta isänsä laillisena seuraajana yhteisön johtajana sekä profeettana ja ilmoituksensaajana. Se katsoo Kristuksen kirkon olleen läsnä Reorganisoidussa kirkossa aina 1980-luvulle, jolloin kirkko luopui totuudesta hyväksymällä naispappeuden.


title: Restoration Branches

text: Restoration Branches pitää pyhinä kirjoituksina Joseph Smithin Innoitettua raamatunkäännöstä, joka sisältää Smithin Raamattuun tekemiä lisäyksiä ja korjauksia, Mormonin kirjaa sekä Reorganisoidun kirkon versiota Oppi ja liitot -teoksesta aina ilmoitukseen 144 asti. Liike uskoo myös Smithin kautta palautettuun pappeuden valtuutukseen, jonka se katsoo säilyneen nimenomaan Reorganisoidun kirkon kautta. Seurakunnissa on vielä joitakin Reorganisoidussa kirkossa valtuutuksensa saaneita korkeamman Melkisedekin pappeuden haltijoita (patriarkkoja, ylipappeja ja vanhimpia, mutta seurakunnat katsovat itsellään olevan tällä hetkellä oikeuden vihkiä vain alempaan Aaronin pappeuden virkoihin eli piispaksi, papiksi, opettajaksi ja diakoniksi.


title: Restoration Branches

text: Opillisesti liike tunnustautuu mormonismin perusopinkappaleisiin. Niiden mukaan kirkko tunnustaa "evankeliumin ensimmäisiksi periaatteiksi" parannuksen, uskon, kasteen ja konfirmaation eli "kasteen tulella". Nämä muodostavat yhteisön opissa pelastuksen tien. Pelastukseen ihmisen pitää katua syntejään ja tehdä niistä parannus, uskoa Kristuksen sovitusuhriin, ottaa upotuskaste ja saada Pyhän Hengen lahja kätten päällepanemisen kautta. Liike kiistää opetuksen perisynnistä.


title: Restoration Branches

text: Restoration Branches pitää avioliittoa ja perhettä suuressa arvossa. Reorganisoidun kirkon perillisenä se ei hyväksy moniavioisuutta. Liike ei myöskään toimita endaumenttia tai muita temppelitoimituksia. Se ei liioin tunne sijaistoimituksia, jotka suoritetaan eläville kuolleiden puolesta.


title: Jehovan Siionin vanhimpien seurakunta

text: Jehovan vanhimpien seurakunta (engl. "Congregation of Jehovah's Presbytery in Zion") oli Charles Blancher Thompsonin (27. tammikuuta 1814–27 helmikuuta 1895) perustama myöhempien aikojen pyhien liikkeeseen kuulunut yhteisö.


title: Jehovan Siionin vanhimpien seurakunta

text: New Yorkin osavaltiossa syntynyt Thompson kuului kveekariperheeseen, mutta hän liittyi myöhempien aikojen pyhien liikkeeseen. Profeetta Joseph Smithin kuoleman jälkeen Thompson liittyi James J. Strangin kannattajiin pitäen tätä Smithin laillisena seuraajana. Tammikuussa 1848 Thompson kuitenkin kertoi vastaanottaneensa ilmoituksen, jonka mukaan hän itse oli Smithin seuraaja. Ilmoituksen mukaan Smithin perustama kirkko oli hävinnyt maan päältä tämän kuoleman jälkeen ja Thompson oli kutsuttu ennallistamaan se uudelleen. Thompson selitti olevansa jälleensyntynyt Raamatun Efraim sekä Oppi ja liitot 105:27 mainittu "Baneemi".


title: Jehovan Siionin vanhimpien seurakunta

text: Thompson kokosi ympärilleen 50-60 kannattajasta koostuneen joukon ja järjesti sen "Jehovan vanhimpien seurakunnaksi". Asemansa turvin Thompson alkoi ohjata yhteisöä haluamaansa suuntaan ja antoi sille esimerkiksi tarkat pukeutumis- ja käyttäytymissäännöt. Syyskuussa 1853 Thompson seuraajineen muutti Mononan piirikuntaan Iowassa ja perusti sinne kommuunin nimeltä "Preparation" ("Valmistuminen").


title: Jehovan Siionin vanhimpien seurakunta

text: Lokakuussa 1858 Thompsonin kannattajat ajoivat tämän pois kommuunista ja hänen perustamansa yhteisö hajosi. Kommuunin omaisuudesta käytiin jäsenten kesken katkeraa oikeustaistelua, joka ratkesi Iowan korkeimmassa oikeudessa vasta vuonna 1867.


title: Työmies (savuke)

text: Työmies oli helsinkiläisen Tupakkatehdas Fennian valmistama savuke, jota tuotettiin vuosina 1902–1984.


title: Työmies (savuke)

text: Työmies oli holkkisavuke, eli siinä ei ollut filtteriä, vaan kovitettu ontto paperikartio, joka oli päästä avoin. Jotta tupakanpuruja ei kulkeutuisi suuhun, savukkeeseen tuli liittää lyhyt puinen holkki, joka tuli pakkauksen mukana. Mikäli holkki katosi, kartion saattoi litistää tai tukkia pumpulilla tai vastaavalla. Kansan suussa Työmiestä, Klubia ja muita holkkisavukkeita kutsuttiin ”pillitupakeiksi” tai ”pöllitupakeiksi”.


title: Työmies (savuke)

text: Kreikkalainen liikemies Achilles K. Christides perusti Tupakkatehdas Fennian vuonna 1899 ja aloitti Työmies-savukkeen valmistuksen 1902. Merkki muodostui niin suosituksi, että Fennia keskittyi pian yksinomaan sen valmistukseen. Tehdas muutti Valter Jungin ja Emil Fabritiuksen suunnittelemaan ja Koskikaran korttelissa Ruoholahdenkadun ja Köydenpunojankadun kulmassa Helsingissä sijaitsevaan rakennukseen 1913.


title: Työmies (savuke)

text: ”Kansan savukkeena” tunnettua Työmiestä markkinoitiin muun muassa taloudellisena: "Polttaessanne Työmies-savukkeita olette taloudellinen, sillä tupakanpaljouteen nähden vastaa kotelo Työmies-savukkeita hyvinkin 2–3 koteloa savukkeita paperi-imukkeella." (Suomen sosiaalidemokraatti, toukokuu 1932)


title: Työmies (savuke)

text: Syksyllä 1945, jolloin ylellisyystarvikkeet olivat kortilla, saattoi 4 pinokuutiometriä halkoja hakannut metsätyömies ostaa ”metsätyömaiden tehopakkauksen”, joka sisälsi kahvia, sokeria ja Työmies-tupakkaa.


title: Työmies (savuke)

text: Varsinkin Helsingin olympialaisten myötä Suomeen saapui ulkomaisia filtterisavukkeita ja kotimainen tuotanto kääntyi hiljalleen laskuun. Työmies-tupakkaa valmistettiin vuosikymmenten ajan aina vuoteen 1984 saakka, jolloin lääkintöhallitus kielsi sen valmistamisen sellaisenaan korkeiden terva- ja nikotiinipitoisuuksien vuoksi.


title: Rizla

text: Rizla on savukepaperimerkki ja maailman suurin savukepaperivalmistaja. Yhtiö on perustettu vuonna 1796.


title: Hannu Paloviita

text: Hannu Paloviita (s. 11. marraskuuta 1957 Ylöjärvi) on suomalainen kustantaja.


title: Hannu Paloviita

text: Paloviita opiskeli matematiikkaa, fysiikkaa ja tähtitiedettä. Hän oli vuonna 1987 perustamassa Like-kustannusyhtiötä (silloin nimellä Lieke) yhdessä muun muassa Mika Siltalan ja Timo Ernamon kanssa ja oli sen toimitusjohtaja. Hän myi Liken Otavalle 2005 neuvoteltuaan ensin muun muassa Bonnierin kanssa. Vuonna 1999 Paloviita oli perustamassa Voima-lehteä muun muassa Tuomas Rantasen kanssa.


title: Hannu Paloviita

text: Paloviita on nykyisin Rosebud Booksin toimitusjohtaja. Rosebud on vähemmistöosakkaana Voima-lehdessä ja Le Monde Diplomatiquen suomenkielisessä julkaisussa.


title: Prisoner

text: Prisoner tai The Prisoner voi tarkoittaa ainakin seuraavia:


title: Roberto Saviano

text: Roberto Saviano (s. 22. syyskuuta 1979 Napoli) on italialainen kirjailija ja toimittaja. Kirjoituksissaan, artikkeleissaan ja kirjoissaan hän käyttää proosaa ja uutistyyliä kertoessaan vaikutusvaltaisesta napolilaisesta mafia-järjestöstä camorrasta, sen toiminta-alueesta ja liikeyhteyksistä.


title: Roberto Saviano

text: Savianon menestyskirja "Gomorra" ilmestyi 2006. Siinä hän kertoo salaisia yksityiskohtia camorran liiketoimista. Napolilaiset kummisedät ovat uhkailleet häntä, ja siksi Italian sisäministeriö on järjestänyt hänelle jatkuvan poliisivartion. Camorra halusi joululahjaksi Savianon hengen, ja lupasi surmata tämän ennen vuodenvaihdetta, mutta näin ei kuitenkaan käynyt.


title: Roberto Saviano

text: "Gomorra" on käännetty 42 kielelle, ja siitä on tehty elokuva, joka sai ensi-iltansa vuonna 2008. Ohjaus ja käsikirjoitus: Matteo Garrone.


title: Henry Clay

text: Henry Clay, Sr. (12. huhtikuuta 1777 – 29. kesäkuuta 1852) oli amerikkalainen valtiomies, joka toimi Yhdysvaltain ulkoministerinä vuosina 1825–1829. Hän oli mukana ”suuressa triumviraatissa” Daniel Websterin ja John C. Calhounin kanssa. Vuonna 1957 John F. Kennedyn johtama Senaatin valiokunta nimesi hänet yhdeksi suurimmista senaattoreista Yhdysvaltain historiassa.


title: Henry Clay

text: Vuonna 1812 Clay valittiin Kentuckyn osavaltiosta Yhdysvaltain edustajainhuoneeseen ja välittömästi kauden alettua edustajainhuoneen puhemieheksi -ainoan kerran historiassa. Hän oli presidenttiehdokas vuonna 1824 ja tuli neljänneksi. Yksikään ehdokkaista ei kuitenkaan saanut ääntenenemmistöä, joten edustajainhuone valitsi voittajan. Clay käytti vaikutusvaltaansa tukeakseen John Quincy Adamsia, joka voitettuaan nimitti Clayn ulkoministeriksi.


title: Henry Clay

text: Clay istui Yhdysvaltain senaatissa vuosina 1806–1807, vaikka olikin tuolloin perustuslain mukaan liian nuori senaattoriksi, 1831–1842 ja vuodesta 1849 kuolemaansa asti. Hän oli ehdolla presidentiksi viisi kertaa, mutta ei tullut valituksi.


title: The Beat

text: The Beat (Yhdysvalloissa tunnetaan nimellä The English Beat) on englantilainen Birminghamissa vuonna 1978 perustettu yhtye, joka yhdistelee musiikissaan skata, poppia, soulia, reggaeta ja punkrokkia. Jamaikalainen saksofonisti Saxa (oik. Lionel Martin s. 1930, aka "Papa Saxa") lisäsi perinteiseen rock-kokoonpanoon jamaikalaisen ska-musiikin soundin.


title: The Beat

text: 1980-luvun alussa The Beat julkaisi kolme albumia, joista "I Just Can't Stop It" (1980) ja "Wha'ppen" (1981) nousivat brittilistan kolmosiksi. Yhtyeellä oli viisi Top10-singleä Britannian listalla vuosina 1982–1983.


title: The Beat

text: Yhdysvalloissa toimi 1970-luvulla myös The Beat -yhtye, tämän vuoksi Pohjois-Amerikassa yhtye käytti nimeä The English Beat. Yhdysvaltalainen yhtye käytti myöhemmin itsestään nimeä Paul Collins’ Beat.


title: The Beat

text: Yhtye hajosi vuonna 1983. Dave Wakeling (kitara, laulu) ja Ranking Roger perustivat General Public -yhtyeen, Andy Cox (kitara) ja David Steele (basso) Fine Young Cannibalsin yhdessä laulaja Roland Giftin kanssa. Vuonna 2003 alkuperäiskokoonpano (pois lukien Cox ja Steele) yhdessä Ranking Rogerin pojan Juniorin kanssa palasivat yhteen yhden loppuunmyydyn Royal Festival Hall -konsertin ajaksi. VH1:n ohjelma "Bands Reunited" yritti saada alkuperäiskokoonpanoa yhteen vuonna 2004 siinä onnistumatta.


title: The Beat

text: Nykyisin yhtye esiintyy The Beatina Englannissa (kokoonpanolla Ranking Roger, Everett Moreton ja Mickey Billingham [ex-Dexys Midnight Runners, korvasi yhtyeessä Blockhead Daven]) ja The English Beatina Yhdysvalloissa (Wakeling, Wayne Lothian [ex-General Public ja Special Beat], Rick Torres [ex-Supreme Beings of Leisure], Rhythmm Epkins, Fernando Jativa ja Paul Welch)


title: Kirkendall-efekti

text: Kirkendall-efekti on diffuusioefekti, jossa diffuusioparista toinen aine diffusioiutuu nopeammin kuin toinen. Tällöin aineiden välinen raja siirtyy nopeammin diffuntoituvan aineen suuntaan.


title: Kirkendall-efekti

text: Kirkendall-efekti on syynä purppuraruttoon, joka heikentää mikropiireissä johtimia.


title: Kirkendall-efekti

text: Kirkendall-efekti on nimetty tohtori Ernest O. Kirkendallin (1913 - 22.08.2005) mukaan.


title: Rejlers

text: Rejlers tarjoaa insinööripalveluja teollisuuden, energian, rakentamisen ja infran asiakaskunnille. Rejlers yhdistää ICT:n insinööriosaamiseen ja tarjoaa asiakkailleen myös digitaalisia palveluratkaisuja. Rejlersin osaaminen on asiakkaiden käytössä konsulttipalveluina, palvelutuotteina ja projektiratkaisuina.


title: Rejlers

text: Toiminta Suomessa alkoi vuonna 1980. Suomessa Rejlers toimii 18 paikkakunnalla: Hyvinkäällä, Hämeenlinnassa, Joensuussa, Jyväskylässä, Kotkassa, Kouvolassa, Kurikassa, Lappeenrannassa, Lohjalla, Mikkelissä, Porissa, Porvoossa, Salossa, Savonlinnassa, Tampereella, Turussa, Vantaalla ja Varkaudessa.


title: Rejlers

text: Rejlers-konsernin Suomen yhtiöiden liikevaihto vuonna 2017 oli noin 48,6 miljoonaa euroa.


title: Rejlers

text: Rejlers Finland on osa pohjoismaista Rejlers AB -yhtiötä. Konsernilla on noin 2000 työntekijää ja yli 80 toimistoa Suomessa, Ruotsissa ja Norjassa. Yhtiön osake on listattu NASDAQ OMX Tukholman Pohjoismaisella listalla.


title: Alan Ross Anderson

text: Alan Ross Anderson (1925–1973) oli yhdysvaltalainen loogikko, joka toimi Yalen ja Pittsburghin yliopistojen filosofian professorina. Anderson on kehittänyt relevanssilogiikkaa ja deonttista logiikkaa. Hän työskenteli usein yhdessä Nuel Belnapin kanssa.


title: Alan Ross Anderson

text: Relevanssilogiikassa Anderson katsoi, että pätevän päätelmän johtopäätöksen tulisi olla jossain tekemisissä premissien kanssa, eli olla relevantti suhteessa niihin. Hän ilmaisi tämän ”relevanssiehdon” formaalisti seuraavasti:


title: Alan Ross Anderson

text: Deonttisessa logiikassa Anderson katsoi, että muotoa ”pitäisi olla niin, että "A"” olevat lauseet tulisi tulkita loogisesti samana kuin:


title: Alan Ross Anderson

text: missä "v" tarkoittaa jotain samanlaista kuin ”normia on rikottu”.


title: Alan Ross Anderson

text: Logiikan filosofian suhteen Anderson oli platonisti (tai realisti). tai looginen monisti; hän katsoi, että on olemassa ”yksi tosi logiikka” ja uskoi sen olevan relevanssilogiikka.


title: Unic

text:
Unic Oy oli osuuspankkiryhmään 1967 perustettu ATK-palvelutalo. Unic oli aikansa merkittävimpiä palkkahallinnon ja taloushallinnon ohjelmistojen tuottajia. Muita 1960–1980-luvun merkittäviä toimijoita atk-palvelualalla olivat muun muassa Nokian laskentakeskus, Tietotehdas Oy, Nixdorff Oy, Systek Oy.
Unic noteerattiin pörssin OTC-listalla 26.9.1988–20.12.1995.


title: Unic

text: Tietotehdas Oy, (josta myöhemmin tuli ensin TietoEnator Oy ja sittemmin Tieto Oyj), osti Unicin 1990-luvun puolivälissä. Sen jälkeen Unic toimi nimellä TT-Unic Oy (perustettu 28. joulukuuta 1995) ja myöhemmin nimellä TietoEnator Applications Oy ja Personec Oy. TietoEnator myi vuonna 2006 Personec Oy:n Nordic Capital -sijoitusyhtiölle. Yhtiön nimi on nykyään Aditro Oy.


title: Unic

text:
Unic Oy:n toimintaan yhdistyi Tietotehtaan yhteydessä Valtion tietokonekeskuksen (VTKK) palkkaohjelmistot kuten HEPLA. Tietotehtaan puolelta tuli mm. Meritt -ohjelmistot ja HHP -palkkasovellus.
Tietotehdas oli ostanut myös Tietovoima Oy:ltä Syslat palkkasovelluksen joka liittyi myös uuteen Unic Oy:n.


title: Unic

text: Yhtiön merkittävimpiä palkkahallinnon tuotteita ovat Master, Intime Open, Wintime, Fortime, Tikon ja Regime -nimiset palkka- ja taloushallinnon ohjelmistot. Nykyään ne tunnetaan nimillä Personec W , Personec F (ent. Fortime) ja Personec R (ent. Regime), Personec tikon (ent. Tikon).


title: Kanavaproteiini

text: Kanavaproteiinit ovat solukalvon integraalisia kuljetusproteiineja, joiden läpi tietyt molekyylit pääsevät siirtymään solukalvon puolelta toiselle. Kanavaproteiinien kanavaa reunustavat hydrofiiliset aminohapot, jotka auttavat ionien tunnistamista ja kulkua. Ionien kulkeutuminen on passiivista perustuen diffuusioon. Kuljetus ei vaadi energiaa


title: Kanavaproteiini

text:
Kuljetusproteiinit jakautuvat kahteen pääluokkaan: kantajaproteiinit ja kanavaproteiinit.
Kanavaproteiinit eivät ole niin stereospesifisiä kuin kantajaproteiinit, vaikka myös ne päästävät lävitseen vain tietynlaisia molekyylejä. Kanavaproteiinit eivät ole saturoituvia. Ne pystyvät huomattavasti nopeampaan kuljetukseen kuin kantajaproteiinit.


title: Kanavaproteiini

text: Kanavaproteiineja on kahden tyyppisiä, ionikanavia ja akvaporiineja. Ionikanavia ovat ligandin säätelemät kanavat (esimerkiksi asetyliinikoliinireseptori-ionikanava) ja jännitteen säätelemät kanavat (esimerkiksi natriumkanavat hermosoluissa). Mekaanisesti säädellyt kanavaproteiinit tarvitsevat toimiakseen mekaanisen stimulaation (esimerkiksi korvan karvasolujen kanavaproteiinit). Akvaporiinit ovat erikoistuneet veden nopeaan kuljetukseen solukalvon läpi.


title: Republic 20

text: Republic -merkkisten kuorma-autojen valmistus aloitettiin vuonna 1912 Alma Motor Truck Company Of Alma, Michigan -nimisessä yhtiössä. Yhtiön nimeksi vaihdettiin 1914 Republic Motor Truck Co, Alma, Michigan. Vuonna 1917 yhtiön vuosituotanto oli jo kasvanut yli 10 000 kuorma-autoon. Seuraavana vuonna Yhdysvaltain suurimmaksi kuorma-autonvalmistajaksi kasvaneen yhtiön tuottamia Republic-kuorma-autoja oli myyty jo yhteensä 30 000 kappaletta 1 300:n jälleenmyyjän kautta.


title: Republic 20

text: 1920-luvun alkaessa taloudelliset vaikeudet supistivat yhtiön tuotantoa huomattavassa määrin.


title: Republic 20

text: Republic kuorma-autot erottuivat silmiinpistävän keltaisista rungoistaan.


title: Republic 20

text: Vuonna 1929 Republic sulautui American LaFrance Truck Co -yhtiöön, ottaen kaupalliseksi nimekseen LaFrance-Republic Corporation, eikä kuorma-autoja enää sen jälkeen valmistettu alkuperäisellä Republic merkillä.


title: Republic 20

text: Suomeen Republic-autojen maahantuontia ja kokoonpanoa hoiti SOK, siksi niitä oli 1920–1940-luvuilla varsin runsaasti osuuskauppojen tavarankuljetuksissa.


title: Republic 20

text: Vuonna 1920 SOK 'valmisti' Helsingin Vallilassa sijaitsevalla korjauspajallaan yhteensä 57 kpl Republic 20 -kuorma-autoa. Näistä yksi on saatu säilytetyksi alun alkaen muutaman helsinkiläisen automobiiliharrastajan ansiosta. Auton on sittemmin entistänyt alkuperäistä vastaavaksi sen nykyinen omistaja, Veteraanikuorma-autojen seura ry.


title: John Anderson (filosofi)

text: John Anderson (1. marraskuuta 1893 Stonehouse, Lanarkshire — 6. heinäkuuta 1962) oli skottilaissyntyinen australialainen filosofi, joka toimi Sydneyn yliopiston Challis-oppituolin filosofian professorina vuosina 1927–1958. Hän perusti empiirisen filosofisen suuntauksen nimeltä ”Sydneyn realismi”.


title: John Anderson (filosofi)

text: Anderson toimi Australian kommunistisessa puolueessa. Hän kannatti täydellistä ”ajattelunvapautta” joka suhteessa, mukaan lukien politiikassa ja etiikassa. Osa hänen ajatuksistaan herätti kiistelyä, ja hän oli usein riidoissa yliopiston hallinnon kanssa. Andersonilla oli kuitenkin suuri rooli 1950- ja 1960-luvun ”andersonilaisen” ajattelija- ja aktivistisukupolven kouluttamisessa.


title: John Anderson (filosofi)

text: Andersonilta ovat saaneet vaikutteita muun muassa John Passmore, David Armstrong, David Stove, J. L. Mackie ja Eugene Kamenka.


title: Andrea Blackett

text: Andrea Blackett (s. 24. tammikuuta 1976) on barbadoslainen pikajuoksija, joka keskittyy pääasiassa 400 metrin aitajuoksuun. Hän pitää hallussaan Barbadoksen ennätyksiä 100 metrin aitajuoksussa ja 400 metrin aitajuoksussa.


title: John Anderson

text: John Anderson voi viitata seuraaviin henkilöihin (ikäjärjestyksessä):


title: Big Audio Dynamite

text: Big Audio Dynamite (myöhemmin Big Audio Dynamite II ja Big Audio, usein tunnettiin lyhenteellä BAD) oli brittiläinen The Clash -kitaristi Mick Jonesin vuonna 1984 perustama yhtye. Se yhdisti musiikissaan punkrokkia, tanssimusiikkia, hip-hoppia, reggaeta ja funkkia. Yhtyeen menestynein kappale on "E=MC²", joka nousi Britannian singlelistan sijalle yksitoista vuonna 1986.


title: Big Audio Dynamite

text: Yhtyeen perustivat Jones ja elokuvaohjaaja Don Letts ja sen debyyttialbumi "This Is Big Audio Dynamite" ilmestyi vuonna 1985. Seuraavalla vuoden kakkosalbumilla "No. 10, Upping St." Jonesin entinen The Clash -kumppani Joe Strummer oli mukana tuottajana ja lauluntekijänä. BAD oli lämmittelijänä U2:n vuoden 1987 maailmankiertueella, sitä seurasivat vuonna 1988 albumi "Tighten Up, Vol. '88" ja 1989 "Megatop Phoenix".


title: Big Audio Dynamite

text: Vuonna 1990 yhtye äänitti Flashback-elokuvaan kappaleen "Free", joka jäi alkuperäismiehistön viimeiseksi lauluksi. Yhtye hajosi pian tämän jälkeen. Myöhemmin samana vuonna Jones palasi Big Audio Dynamite II:n ja albumin "Kool-Aid" kera. Dan Donovan oli mukana yhdellä kappaleella ("Freen" uudelleenversioinnissa "Kickin' In").Uudessa BAD:ssa oli kaksi kitaristia ja sen soundi oli enemmän The Clashia muistuttava, raskaampi ja lähempänä vaihtoehtorokkia. Vuoden 1991 albumin "The Globe" single "Rush" nousi Yhdysvaltain modern rock -listan ykköseksi. BAD II lämmitteli U2:sta tämän ZooTV-maailmankiertueella.Yhtyeeseen liittyi kosketinsoittaja Andre Shapps (yksi "The Globen" tuottajista) ja DJ/taustalaulaja Michael "DJ Zonka" Custance. Molemmat olivat mukana yhtyeen vuoden 1994 albumilla "Higher Power", joka julkaistiin uudella lyhyemmällä nimellä "Big Audio". Levy ei saavuttanut aiempien julkaisujen kaltaista kaupallista menestystä.


title: Big Audio Dynamite

text: Seuraavalla levyllä "F-Punk" yhtye oli jälleen nimellä Big Audio Dynamite vaikka kokoonpano pysyikin samana.Seuraavaa BAD-albumia "Entering a New Ride" ei koskaan painettu vaan se julkaistiin vain yhtyeen kotisivuilla. Yhtyeeseen oli liittynyt laulajaksi Ranking Roger (ex-The Beat ja General Public). Sen jälkeen yhtyeeltä ei ole ilmestynyt uutta materiaalia.


title: Kill Bill: Volume 2

text: Kill Bill: Volume 2 on vuonna 2004 ensi-iltansa saanut yhdysvaltalainen kaksiosaisen "Kill Bill" -toimintaelokuvan jälkimmäinen osa. Elokuvan on ohjannut Quentin Tarantino, ja sen pääosassa esiintyvät Uma Thurman, David Carradine, Michael Madsen, Daryl Hannah ja Gordon Liu.


title: Kill Bill: Volume 2

text: Quentin Tarantino on harkinnut elokuvalle jatko-osaa, mutta vuonna 2012 hän vahvisti, ettei "Kill Bill 3" todennäköisesti toteudu. Tarantino on ilmoittanut haluavansa keskittyä enemmän muihin projekteihin.


title: Kill Bill: Volume 2

text: Elokuvan alussa paljastuu, ettei esitelty hääverilöyly ollutkaan itse häätilanne, vaan harjoitus. Kun Morsiamen eli Mustamamban ex-työnantaja ja rakastaja, rikollispomo Bill saapuu harjoituksiin, paljastuu, että Mustamamba oli kieltäytynyt salamurhatehtävästä ja jättänyt Billin uuden ja paremman elämän toivossa raskauttaan ja tulevaa aviomiestään Tommya ajatellen. Bill, joka kokee olonsa petetyksi, määrää Deadly Viper -tapporyhmän tappamaan koko hääseurueen ja yleisön.


title: Kill Bill: Volume 2

text: Bill varoittaa veljeään Buddia Morsiamen kostoretkestä. Yöllä Morsian hyökkää Buddin asuntovaunulle, mutta Budd ampuu haulikolla suolaa naisen rintakehään, tainnuttaa tämän ja hautaa elävältä. Budd tarjoutuu myymään Morsiamen Hanzo-miekan Elle Driverille.


title: Kill Bill: Volume 2

text: Takautumassa Bill ja Morsian ovat retkeilemässä, ja nuotion ääressä Bill kertoo legendaarisesta kamppailulajien taitajasta, Pai Meista. Bill kertoo Pai Mein hallitsevan erikoisen kuoliniskun, viisipisteisen sydämenräjäytystekniikan, jota tämä ei ole suostunut opettamaan yhdellekään oppilaalleen. Bill vie Morsiamen Pai Mein temppeliin koulutettavaksi, ja nainen joutuu aluksi Pai Mein hylkimäksi, mutta ansaitsee ajan mittaan mestariltaan kunnioitusta sekä oppii useita tekniikoita, kuten taidon lävistää paksuja lankkuja nyrkillä. Morsian käyttää oppimaansa puunlävistystekniikkaa paetakseen arkusta, johon Budd hänet hautasi elävältä.


title: Kill Bill: Volume 2

text: Elle saapuu Buddin asuntovaunulle ostamaan Hanzo-miekkaa, mutta on kuitenkin kätkenyt rahojen joukkoon mustamamban, jonka puraisuun Budd kuolee. Elle soittaa Billille ja syyttää Morsianta Buddin murhaamisesta, mutta ottaa kunnian Morsiamen – jonka nimeksi paljastuu Beatrix Kiddo – murhasta itselleen. Beatrix saapuu asuntovaunulle ja hyökkää Ellen kimppuun. Taistelun tauotessa Beatrix saa tietää, että Pai Mei kiskaisi Ellen oikeanpuoleisen silmän irti kostoksi siitä, että nainen kutsui Pai Meita ”surkeaksi vanhaksi höperöksi”. Elle kosti teon tappamalla Pai Mein myrkkyannoksella. Taistelu jatkuu, mutta päättyy nopeasti, kun Beatrix kiskaisee Ellen ainoan silmän irti ja jättää tämän huutamaan tuskissaan.


title: Kill Bill: Volume 2

text: Beatrix matkustaa Meksikoon ja kuulustelee Billin olinpaikkaa Esteban Vihaiolta, vanhalta herrasmieheltä. Esteban, joka omistaa paikallisen bordellin, on toiminut Billin isähahmona. Mies päättää paljastaa Billin olinpaikan, sillä hän uskoo, että sitä Bill olisi halunnut. Beatrix löytää Billin maaseudulta ja saa tietää, ettei hänen lapsensa kuollutkaan verilöylyssä: Billin luona Beatrix tapaa oman neljävuotiaan tyttärensä B.B:n. Beatrix viettää rauhallisen illan tyttärensä ja Billin kanssa, mutta kun B.B nukahtaa, Bill ampuu Beatrixia totuusseeruminuolella ja kuulustelee tätä. Beatrix paljastaa, kuinka hän päätti lopettaa uransa Deadly Viperissä tajutessaan olevansa raskaana Billille. Beatrix halusi paeta Billin luota suojellakseen tulevaa lastaan isältään ja tämän elämältä. Bill osoittaa ymmärrystä, mutta ei pyydä anteeksi: ”"Olen yksi murhaajan pirulainen. Jos särkee jonkun murhaajan pirulaisen sydämen, täytyy kestää seuraukset."” Bill yrittää sivaltaa Beatrixia miekalla, mutta tämä tappaa Billin viisipisteisellä sydämenräjäytystekniikalla, jonka Pai Mei oli muiden tietämättä opettanut Beatrixille. Beatrix aloittaa uuden elämän B.B:n kanssa.


title: Bandvagn 206

text: Bandvagn 206 (BV 206) on ruotsalaisen Hägglundsin maansa asevoimille valmistama telakuorma-auto. Ajoneuvo käsittää kaksi telavetoista osaa, jotka on kytketty toisiinsa runko-ohjattavaksi kokonaisuudeksi. Se kykenee kuljettamaan yhteensä 17 henkeä varusteineen. Joissain versioissa perävaunu on varattu muuhun käyttöön, joten paikkaluku on 11 henkeä vähemmän.


title: Bandvagn 206

text: Edeltäjänsä Volvo Bv 202:en mukaisesti ajoneuvo on suunniteltu kuljettamaan joukkoja Pohjois-Ruotsin lumisissa olosuhteissa ja pehmeissä maastoissa. Telojen muodostama pieni pintapaine mahdollistaa liikkumisen monenlaisilla alustoilla. Ajoneuvo on myös uimakykyinen ja saavuttaa vedessä lähes 5 km/h nopeuden. Ajoneuvoa on valmistettu yli 11 000 kappaletta, ja sitä on viety yli 37:ään eri maahan.


title: Bandvagn 206

text: Ajoneuvo voi ottaa kuormaa yhteensä 2 500 kg, ja se voi vetää perässään 2 500 kg kuorman.


title: François-Joachim de Pierre de Bernis

text: François-Joachim de Pierre, Bernisin kardinaali (22. toukokuuta 1715 Saint-Marcel-d'Ardèche Ranska – 3. marraskuuta 1794 Rooma Italia) oli ranskalainen kirjailija, prelaatti ja diplomaatti, joka toimi suurlähettiläänä Venetsiassa, valtioministerinä Ranskassa ja ulkoministeriön valtiosihteerinä, kunnes hänet oli vihitty papiksi ja nimitetty asiainhoitajaksi Pyhän istuimen luokse Roomaan. Hän oli myös Ranskan akatemian jäsen.


title: François-Joachim de Pierre de Bernis

text: François-Joachim de Pierre syntyi vanhaan, mutta köyhtyneeseen aatelissukuun. Hän kävi koulunsa pariisilaisessa collège Louis-le Grandissa ja sen jälkeen Saint-Sulpice-seminaarissa. Niin koulussa kuin opiskelussaankin hän oli loistava oppilas, mutta samalla kunnianhimoinen ja melankolinen. Aluksi kardinaali de Fleury oli hänen suojelijansa, mutta kääntyi kuitenkin jatkossa hänen vastustajakseen. Tämä johti hänen piispallisen uransa katkeamiseen.


title: François-Joachim de Pierre de Bernis

text: Kuninkaan suosikkien avulla hän myös pääsi Ludvig XV:n lähipiiriin, mikä tiesi hänelle taloudellisesti vaikeiden aikojen päättymistä. Kuningas antoi hänelle 1 500 livren eläkkeen ja huoneiston Tuileries’n linnasta Pariisissa. Hänet johdatteli diplomaatin uralle markiisitar de Pompadour, ja niin hän pääsii Ranskan hallinnon pienen sisäpiirin jäseneksi . Hän toimi kuninkaan neuvonantajana, kun hänet nimitettiin valtioministeriksi vuonna 1757, ja sen jälkeen hän vuosina 1757–1758 toimi valtiosihteerinä ulkoministeriössä.


title: Kill Bill

text: Kill Bill on Quentin Tarantinon käsikirjoittama ja ohjaama kaksiosainen toimintaelokuva. Sen osat ovat


title: PortAventura World

text: Port Aventura on Saloussa Tarragonan maakunnassa Espanjassa sijaitseva teemapuisto. Puistossa on 38 laitetta, esimerkiksi 86 metriä korkea vapaa pudotus ja noin 750 metriä pitkä vuoristorata, jossa on kahdeksan inversiota. Huvipuisto on Euroopan toiseksi suurin Pariisin Disneylandin jälkeen.


title: PortAventura World

text: Huvilaitteiden lisäksi PortAventuraan kuuluu myös Caribe Aquatic World -vesipuisto, jossa on erilaisia altaita, vesiliukumäkiä ja tekorantoja. Toimii viisi erilaista hotellia.


title: Big Country

text: Big Country on Skotlannin Dunfermlinestä lähtöisin oleva vuonna 1981 perustettu rockyhtye. Se saavutti maailmanlaajuista suosiota 1980-luvun ensimmäisellä puoliskolla. Big Countryn kappale "In A Big Country" nousi kansainväliseksi hitiksi vuonna 1983 ja sen sisältänyt albumi "The Crossing" myi kultaa Yhdysvalloissa sekä platinaa Britanniassa ja Kanadassa. Tätä ennen yhtye oli tehnyt läpimurtonsa Britanniassa Top10-singlellä "Fields of Fire". Yhtyeen musiikki otti vaikutteita skotlantilaisesta perinnemusiikista - kitarasoundiinsa Big Country yhdisti säkkipillin, huilun ja muita perinteisiä soittimia. Efekti saatiin aikaan kitaroiden soitossa käytetyn E-Bow'n avulla.


title: Big Country

text: "The Crossingia" seurasi kaksi Britanniassa menestynyttä albumia: "Steeltown" (1984) nousi Britannian albumilistan ykköseksi ja sisälsi kolme Top40-singleä; "The Seer" (1986) oli brittilistan kakkonen. Kumpikaan albumi ei kuitenkaan enää saavuttanut debyyttialbumin suosiota Yhdysvalloissa. The Seerin nimikkokappaleella oli mukana Kate Bush.


title: Big Country

text: 1980-luvun loppuun mennessä yhtyeen suosio hiipui, mutta se jatkoi keikkailua ja levyttämistä pienille levymerkeille läpi 1990-luvun. Alkuperäinen Big Country tuli päätökseen kun henkisistä ongelmista kärsinyt yhtyeen keulahahmo, laulaja Stuart Adamson löydettiin kuolleena Best Western Plaza Hotellista Honolulussa 16. joulukuuta 2001. Viimeiseksi konsertiksi jäi lokakuun 2000 keikka Kuala Lumpurissa, Malesiassa.


title: Big Country

text: Vuonna 2007 Big Country palasi esiintymislavoille 25-vuotisjuhlansa kunniaksi jäljellä olevien jäsentensä voimin Tony Butler laulajana.


title: Big Country

text: Vuonna 2011 yhtye sai Stuart Adamsonin tilalle laulaja Mike Petersin (laulajana myös The Alarm -yhtyeessä). Big Country on tehnyt uudella kokoonpanolla 2 kiertuetta v. 2011 (tammi- ja huhtikuu). Vuonna 2012 helmikuussa yhtye juhlisti 30-vuotiskiertueellaan esikoisalbumiaan (The Crossing).Yhtyeen varhaisissa kokoonpanoissa oli muitakin soittajia, muun muassa myöhemmin Yhdistyneen kuningaskunnan parlamentin edustajaksi noussut Peter "Pete" Wishart.


title: Big Country

text: Vuoden 2011 alusta uusi kokoonpano:


title: Big Country

text: Yhtye on tehnyt kiertueita tammi- ja huhtikuussa 2011 sekä helmikuussa 2012. Mike Peters on laulajana myös The Alarm -yhtyeessä.


title: Maltodekstriini

text: Maltodekstriini on hyvin nopeasti imeytyvää tärkkelystä, joka valmistetaan tärkkelyspitoisista kasveista, esimerkiksi perunasta, maissista tai vehnästä suolahappokäsittelyssä hydrolyysin avulla. Sitä käytetään hiilihydraattien lähteenä etenkin urheilijoiden suosimissa ns. palautusjuomissa. Maltodekstriini sisältää pitkäketjuisia hiilihydraatteja; lähinnä glukoosin polymeerejä, mutta myös monomeerejä, dimeerejä ja oligomeerejä. Vaikka maltodekstriini sisältää pitkäketjuisia hiilihydraatteja on sen glykeeminen indeksi erittäin korkea (106-137). Tämä tarkoittaa sitä, että maltodekstriini nostaa verensokerin erittäin nopeasti. Se on maultaan neutraalia.


title: Maltodekstriini

text: Maltodekstriinia käytetään elintarvikkeissa yleisesti lisäaineen tapaan, esimerkiksi luonnollisen rasvan korvikkeena, mutta se luokitellaan kuitenkin raaka-aineeksi. Sitä valmistetaan tärkkelyksestä, yleisimmin maissitärkkelyksestä, kuumakäsittelyllä, eli tärkkelys pilkotaan lyhyemmiksi sokeriketjuiksi, jolloin se imeytyy nopeasti. Vaikka se valmistettaisiin vehnästä tai ohrasta, lopputuote on gluteeniton. Maltodekstriinia myydään apteekeissa (esim. Resource-energiajauhe tai Fantomalt) ja elintarvikeliikkeiden urheiluosastoilla. 1 dl maltodekstriiniä painaa noin 50 g, ja sen energiamäärä vastaa kahta lasillista täysmehua tai 2–3 voileipää.


title: Maltodekstriini

text: Maltodekstriinin CAS-numero on 9050-36-6. Nimi maltodekstriini tulee maltoosista ja dekstroosista.


title: Maltodekstriini

text: Dekstriinit ovat tärkkelystä lyhyempiä sokeriketjuja. Dekstriinejä lyhyempiä sokeriketjuja taas ovat sakkaroosi, laktoosi ja maltoosi.


title: Suomen koripallomaajoukkue

text: Suomen koripallomaajoukkue edustaa Suomea miesten koripallon maajoukkuekilpailuissa. Joukkue toimii Suomen koripalloliiton alaisuudessa. Maajoukkue on selviytynyt Euroopan-mestaruuskilpailuihin yhteensä kuusitoista kertaa. Paras sijoitus on ollut vuoden 1967 kilpailuiden kuudes sija. Koripallomaajoukkue on Suomen ainoa karsintojen kautta kesäolympialaisiin selviytynyt palloilujoukkue. Tämä tapahtui vuoden 1964 olympialaisissa. Myös vuonna 1952 maa pelasi olympialaisissa, mutta tällöin se pääsi mukaan kisaisäntänä. Vuonna 2014 maajoukkue eteni villi kortti -menettelyn kautta ensimmäistä kertaa maailmanmestaruuskilpailuihin.


title: Suomen koripallomaajoukkue

text: Maajoukkueen tunnusvärit ovat sininen ja valkoinen, ja vuodesta 2002 joukkueen tunnuksena on ollut susi. Maajoukkueen pääasiallinen kotiareena on Vantaan Energia -areena. Henrik Dettmann on toiminut maajoukkueen päävalmentajana vuodesta 2004, ja hänellä on eniten myös otteluita päävalmentajana. Tuukka Kotilla on eniten pelejä maajoukkueessa ja Kari Liimolla eniten pisteitä.


title: Suomen koripallomaajoukkue

text: Suomen Koripalloliitto perustettiin helmikuussa 1939 Helsingin Osuuskaupan kerhohuoneistossa. Pari kuukautta aikaisemmin Suomen Pesäpalloliitto oli päättänyt ottaa koripallon omaan ohjelmistoonsa. Koripallotoimintaa pyörittivät maassa siis samanaikaisesti kaksi liittoa. Kun selvyyttä asiaan ei ehditty saada ennen vuoden 1939 EM-kilpailuita, päätti Pesäpalloliitto lähettää oman joukkueensa EM-kilpailuihin. Ensimmäisissä EM-kilpailuissaan Suomi hävisi kaikki seitsemän otteluaan. Suurimman tappion, 112–9, maa koki Liettuaa vastaan. Kisojen jälkeen Pesäpalloliitto luopui koripallotoiminnasta ja vastuu toiminnasta siirtyi Koripalloliitolle.


title: Suomen koripallomaajoukkue

text: Sotien jälkeen koripallo kärsi Suomessa talousvaikeuksista. Vuonna 1946 maa oli jo lähtemässä Geneven EM-kilpailuihin, mutta joutui lopulta vetäytymään taloudellisten syiden takia. Kaksi vuotta tämän jälkeen Suomeen saapuivat mormonit, jotka levittivät koripalloa muualle maahan. Maahan saapuneesta ryhmästä Robert Petersen jäi Suomeen.


title: Suomen koripallomaajoukkue

text: Vuonna 1950 järjestettiin koripallon maailmanmestaruuskilpailut, joihin osallistumisesta myös Suomi karsi Nizzassa. Suomi oli karsintojen kuudes eikä näin ollen päässyt kisoihin. Helsingin olympialaisten koripalloturnaukseen Suomi pääsi automaattisesti mukaan kisaisäntänä. Suomen joukkue hävisi kaikki kolme alkulohkopeliään Neuvostoliitolle, Bulgarialle ja Meksikolle. Seuraavat arvokisat olivat vuoden 1953 EM-kilpailut, joihin Suomi osallistui. Suomen sijoittui alkulohkossaan neljänneksi ja voitti turnauksessa Libanonin. Suomen lopullinen sijoitus oli kahdestoista. Kaksi vuotta myöhemmin Suomi osallistui Unkarin EM-kilpailuihin, joissa joukkue hävisi kaikki kolme alkusarjaotteluaan. Suomen lopullinen sijoitus oli kymmenes. Maa osallistui EM-kisoihin vielä kaksi kertaa vuosikymmenen aikana. Bulgarian kisoissa Suomi sijoittui yhdenneksitoista ja Turkin kisoissa maan sijoitus oli kolmastoista.


title: Suomen koripallomaajoukkue

text: 1960-luvun alussa maajoukkuetta nuorennettiin ja uusia pelaajia ajettiin sisään joukkueeseen. Tulosta ei kuitenkaan näkynyt vielä EM-kisoissa 1961 eikä 1963, joissa Suomi sijoittui neljänneksitoista. Päävalmentajana toiminut Kalevi Tuominen luotti joukkueeseensa ja halusi lähettää sen olympiakarsintoihin Geneveen. Olympiakomitea suostui maksamaan matkan sillä ehdolla, että Suomi selviytyisi olympialaisiin. Karsinnoissa Suomi voitti lohkonsa ilman tappioita. Ratkaisevassa ottelussa Suomi kohtasi Bulgarian, jonka joukkue voitti loppukirin ansiosta. Voitto varmisti myös Suomen pääsyn olympialaisiin. Suomen koripallomaajoukkue onkin edelleen ainoa suomalainen palloilujoukkue, joka on selviytynyt karsintojen kautta olympialaisiin. Olympialaiset Suomi aloitti voitolla Etelä-Koreasta. Toisessa ottelussa Suomen joukkue kohtasi Yhdysvallat ja johti ottelua alussa. Yhdysvallat kuitenkin voitti ottelun luvuin 51–77. Viimeisessä alkusarjan ottelussa Suomi hävisi Uruguaylle, mihin kaatuivat mahdollisuudet mitaleille. Jatkolohkossa Suomi voitti Australian ja Perun, ja joukkue pääsi pelaamaan sijoista 9–12. Ensimmäinen sijoitusottelu päättyi tappioon Japania vastaan. Sijoista 11–12 käydyssä ottelussa Suomi voitti Meksikon 73–72 .


title: Suomen koripallomaajoukkue

text: Vuosikymmenen aikana Suomi sai järjestettäväkseen historiansa ensimmäiset EM-kilpailut. Kisat järjestettiin vuonna 1967 ja Suomi sai kisaisännyyden myötä osallistumisoikeuden kisoihin. Alkulohkossaan Suomi hävisi vain kaksi ottelua ja voitti muun muassa Tšekkoslovakian, jota pidettiin yleisesti yhtenä maanosan parhaimmista maista. Kisojen kuumin ottelu käytiin Suomen ja Jugoslavian kesken. Ottelu jouduttiin muun muassa keskeyttämään ja ottelu jatkui vasta kun FIBA:n pääsihteeri uhkasi sulkea Suomen ulos kisoista. Ottelu päättyi lopulta Suomen tappioon, ja joukkue menetti mahdollisuutensa voittaa EM-mitalin. Sijoitusotteluissa Suomi saavutti voiton sekä tappion ja sijoittui kuudenneksi, mikä on edelleen maajoukkueen historian paras saavutus.


title: Suomen koripallomaajoukkue

text: Kotikisojen menestyksen jälkeen maajoukkue ei onnistunut pääsemään arvokilpailuihin. Kymmenen vuoden tauon jälkeen, vuonna 1977, maa selviytyi Belgiassa järjestettyihin kisoihin. EM-kilpailut eivät sujuneet kuitenkaan viime kisojen tapaan, ja alkulohkon jälkeen maa oli edelleen ilman voittoja. Kisojen sijoituspeleissä Suomi voitti ensin Ranskan pisteellä, mutta hävisi tämän jälkeen Espanjalle.


title: Suomen koripallomaajoukkue

text: Pohjoismaiden-mestaruusturnauksessa Suomi voitti kultaa vuosina 1970, 1978, 1980 ja 1983. Tämän jälkeen maa ei voittanut miehissä PM-kultaa.


title: Suomen koripallomaajoukkue

text: Vähäisen menestyksen myötä Henrik Dettmann hankittiin maajoukkueen päävalmentajaksi vuonna 1991. Ensimmäisessä karsintaturnauksessa Suomi saavutti loppuottelupaikan ja voitti ratkaisevassa ottelussa Englannin. Jatkokarsinnoissa Suomi voitti Venäjän, Ukrainan kahdesti sekä Bosnia ja Hertsegovinan kotona. Kun Venäjä voitti Bosnia ja Hertsegovinan, Suomen kisapaikka varmistui. Itse kisoissa Suomi hävisi kaikki alkulohkon pelinsä. Tiukimman pelin maa hävisi kahdella pisteellä Turkille. Pettymys kotimaassa olikin suuri Suomen jäätyä voitoitta, vaikka maan jatkoonpääsyä pidettiin epätodennäköisenä. Dettmann lopetti maajoukkueen valmentamisen vuonna 1997, jolloin hän siirtyi Saksan maajoukkueen päävalmentajaksi.


title: Suomen koripallomaajoukkue

text: Vuonna 2003 FIBA teki uudistuksen, jolla Euroopan maajoukkueet jaettiin A- ja B-divisioonaan. Tämän myötä EM-karsinnat tulisivat toimimaan olympiakarsintoina. Tämän seurauksena Suomi putosi B-divisioonaan vuosiksi 2005–2007. Syyskuussa 2007 maajoukkue onnistui nousemaan takaisin A-divisioonaan voitettuaan ratkaisevassa nousuottelussa Romanian luvuin 111–61. Nousun myötä Suomi pääsi EM-karsintoihin. Karsintojen alkulohkossa Suomi sijoittui neljänneksi ja pääsi lisäkarsintoihin. Jatkokarsinnoissa Suomi joutui samaan lohkoon Ranskan ja Italian kanssa. Maa hävisi kaksi ensimmäistä ottelua, mutta voitti kaksi viimeistä ja sijoittui lohkon toiseksi ennen Italiaa.


title: Suomen koripallomaajoukkue

text: Karsinnoissa vuoden 2011 EM-kilpailuihin Suomi arvottiin samaan lohkoon Montenegron, Latvian, Italian ja Israelin kanssa. Suomen joukkue kärsi loukkaantumisista ja voitti vain yhden ottelun. Koska vuoden 2011 EM-kilpailut päätettiin laajentaa 24-joukkueiseksi, avautui Suomelle mahdollisuus päästä jatkokarsinnan kautta arvokilpailuihin. Jatkokarsinnoissa Suomi voitti kaikki neljä peliään ja selviytyi EM-kilpailuihin. EM-kilpailuissa Suomi sijoittui alkulohkonsa kolmanneksi ja eteni jatkolohkoihin. Jatkolohkon viimeisessä pelissä Suomi sai vastaansa Slovenian, jonka voittamalla Suomi olisi edennyt puolivälieriin, mutta ottelu päättyi Slovenian 67–60-voittoon.


title: Suomen koripallomaajoukkue

text: Vuoden 2013 EM-kilpailuissa Suomi sijoittui alkulohkossaan toiseksi voitettuaan Turkin, Ruotsin, Venäjän ja Kreikan sekä hävittyään Italialle. Jatkosarjassa Suomi hävisi Kroatialle lukemin 88–63 ja Espanjalle 82–56. Viimeisessä ottelussaan Suomi voitti Slovenian 92–76, mutta ei päässyt pudotuspeleihin. Voitto Venäjästä EM-kilpailujen alkulohkossa toi Suomen maajoukkueelle toisen sijan kilpailussa Suomen Urheilugaalan Vuoden sykähdyttävimmästä hetkestä. Yleisöäänestyksessä 24 prosenttia äänistä annettiin "Susijengin" saavutukselle, mikä oli kolme prosenttiyksikköä vähemmän kuin äänestyksen voittajalla.


title: Suomen koripallomaajoukkue

text: Pian EM-kisojen jälkeen Suomi päätti hakea villiä korttia vuoden 2014 MM-kilpailuihin. Helmikuussa 2014 FIBA myönsi Suomelle paikan MM-kilpailuihin, joissa maa ei ollut koskaan aiemmin pelannut. Espanjan MM-kilpailuissa 2014 Suomi hävisi avausottelussaan Yhdysvalloille pistein 55–114. Toisessa ottelussa Suomi voitti Ukrainan 81–76. Tämän jälkeen Suomi hävisi Dominikaaniselle tasavallalle pistein 68–74, Turkille jatkoajalla 73–77 ja Uudelle-Seelannille 65–67. Suomi jäi alkulohkossaan viimeiseksi ja sijoittui 24 maan vertailussa 22:nneksi.


title: Suomen koripallomaajoukkue

text: Vuoden 2015 EM-kilpailuissa Suomi voitti alkulohkossa Venäjän sekä Bosnia ja Hertsegovinan, mutta hävisi Ranskalle, Israelille ja Puolalle sijoittuen lohkossa neljänneksi. Neljännesvälierässä Suomi hävisi Serbialle pistein 81–94. Suomen lopullinen sijoitus oli kuudestoista.


title: Suomen koripallomaajoukkue

text: Vuoden 2017 EM-kilpailuihin Suomi osallistui isäntämaana Romanian, Israelin ja Turkin ohella. Helsingissä pelatussa alkulohkossa Suomi kukisti Ranskan jatkoajalla pistein 86–84, Puolan niin ikään jatkoajalla 90–87, Kreikan 89–77 ja Islannin 83–79. Ainoan tappionsa se koki turnauksen lopulliselle voittajalle Slovenialle pistein 78–81. Istanbulissa pelatussa neljännesvälierässä Suomi hävisi Italialle 57–70, ja sijoittui EM-kilpailuissa lopulta 11:nneksi.


title: Suomen koripallomaajoukkue

text: Suomen maajoukkueen pääasiallisena kotiareenana on toiminut vuodesta 2007 lähtien Vantaan Energia -areena. Areenan katsojakapasiteetti on 2 600 katsojaa. Vuonna 2009 Vantaan Energia ja maajoukkue tekivät yhteistyösopimuksen. Energia Areenan lisäksi maajoukkue on pelannut otteluita Helsingin jäähallissa, Pyynikin palloiluhallissa ja Hartwall Arenalla. 1990-luvulla maajoukkue käytti Helsingin urheilutaloa pelipaikkanaan ja 2000-luvun alussa LänsiAuto Areenaa. Suomen maajoukkueen katsojaennätys on 12 167. Tämä saavutettiin EM-kisoissa 2017, kun Suomi voitti turnauksen avausottelussa Ranskan. Vuodesta 2018 lähtien Suomen kotihallina toimii Espoon Metro Areena.


title: Suomen koripallomaajoukkue

text: Maajoukkueen tunnusvärit ovat sininen ja valkoinen. Joukkueen pelipaidoissa on siniset raidat kyljissä. Maajoukkueen pelipaidoissa on FIBA:n sekä Adidaksen logot. Vuodesta 2016 lähtien pelipaidoissa on ollut pääsponsori PostNordin logo.


title: Suomen koripallomaajoukkue

text: Vuodesta 2002 lähtien kaikkien Suomen maajoukkueiden tunnuksena on toiminut susi. Tällä halutaan korostaa toiminnan suomalaisuutta, urheilullisuutta, sisukkuutta sekä iloisuutta.


title: Suomen koripallomaajoukkue

text: Susijengin sisääntulobiisinä soitetaan Daruden Sandstorm ja alkuverryttelylauluna soi Susijengi 2.0 biisi.


title: Suomen koripallomaajoukkue

text: Maajoukkue koripallon Euroopan-mestaruuskilpailuissa 2017.


title: Suomen koripallomaajoukkue

text: Suomen miesten haastajamaajoukkueen tehtävä on toimia varsinaiseen maajoukkueeseen pelaajia valmentavana joukkueena. Haastajajoukkueen otteluohjelmaan kuuluvat joka toinen vuosi järjestettävät universiadit ja maaottelut muiden maiden haastajamaajoukkueita vastaan. Vuonna 2015 Suomen miesten haastajamaajoukkueeseen kuuluu 19 vuosina 1991–1994 syntynyttä pelaajaa.


title: Suomen koripallomaajoukkue

text: Maajoukkueen ensimmäinen valmentaja oli virolainen Alois Suurna, joka toimi Suomen pelaajavalmentajana vuoden 1939 EM-kilpailuissa. Vasta vuonna 1950 maajoukkueeseen tuli varsinainen päävalmentaja, kun Keijo Viianen hankittiin joukkueen päävalmentajaksi. Eniten maajoukkueotteluja valmentajista on maajoukkuetta vuodesta 2004 lähtien valmentaneella Henrik Dettmannilla, joka elokuuhun 2016 mennessä on valmentanut maajoukkuetta 250 ottelussa.


title: Suomen koripallomaajoukkue

text: Suomen miesten maajoukkueessa eniten pisteitä on tehnyt Kari Liimo. Eniten maajoukkueotteluita on sen sijaan Jouko Heikkisellä, joka pelasi 190 maaottelua vuosina 1977–1988. Maajoukkueen ottelukohtainen piste-ennätys on 42, johon on yltänyt kolme pelaajaa. Timo Lampén, Kari-Pekka Klinga sekä Hanno Möttölä ovat pystyneet tähän pistelukemaan.Vuoteen 1961 asti EM-kilpailuihin pystyi ilmoittautumaan jokainen maa. Tämä johti siihen, että EM-turnauksen osallistujamäärä kasvoi liian suureksi. Lopulta lopputurnaukseen osallistuvien maiden määrä rajattiin kuuteentoista. Ensimmäistä kertaa rajoitusta käytettiin vuoden 1963 EM-kilpailuissa.


title: Helle Thorning-Schmidt

text: Helle Thorning-Schmidt (s. 14. joulukuuta 1966 Rødovre) on tanskalainen poliitikko ja sosiaalidemokraattien entinen puoluejohtaja. Kansankäräjävaaleissa 2011 sosiaalidemokraattien, Radikale Venstren, Sosialistisen kansanpuolueen ja Yhtenäisyyslistan muodostama punainen allianssi voitti niukalla erolla hallituspuolueiden allianssin, joten Thorning-Schmidt nousi Tanskan ensimmäiseksi naispääministeriksi.


title: Helle Thorning-Schmidt

text: Helle Thorning-Schmidt syntyi Rødovren kaupungissa 14. joulukuuta 1966. Hänen isänsä Holger Thorning-Schmidt toimi matematiikan ja kansantaloustieteen lehtorina Kööpenhaminan yliopistossa. Hänen vanhempansa olivat molemmat poliittisesti konservatiiveja. Hän kasvoi Ishøjn lähiössä Kööpenhaminassa ja valmistui Ishøjn lukiosta vuonna 1985. Thorning-Schmidtin vanhemmat erosivat hänen ollessaan 10-vuotias.


title: Helle Thorning-Schmidt

text: Thorning-Schmidt valmistui valtiotieteen kandidaatiksi Kööpenhaminan yliopistosta vuonna 1994. Hänellä on myös maisterintutkinto Bruggen College of Europesta. Hän toimi avustajana Euroopan parlamentissa vuosina 1994–1997. Vuosina 1997–1999 hän oli Tanskan ammattiliittojen keskusjärjestön (LO) neuvonantajana.


title: Helle Thorning-Schmidt

text: Helle Thorning Schmidt avioitui brittiläisen Stephen Kinnockin kanssa vuonna 1996. Parilla on kaksi lasta. Kinnockin isä on entinen Britannian Työväenpuolueen puheenjohtaja Neil Kinnock.


title: Helle Thorning-Schmidt

text: Thorning-Schmidt valittiin Euroopan parlamenttiin Tanskan sosiaalidemokraateista kolmantena eli viimeisenä vain 38 äänen erolla ja 22 890 äänellä. Parlamentissa hän toimi jäsenenä työllisyys- ja sosiaalivaliokunnassa sekä EU:n ja Latvian välisen parlamentaarisen sekavaliokunnan varapuheenjohtajana.


title: Helle Thorning-Schmidt

text: Tanskan kansankäräjille (Folketinget) hänet valittiin vuonna 2005. Huhtikuussa 2005 hänestä tuli puolueensa puheenjohtaja jäsenäänestyksessä. Hän on ensimmäinen nainen puolueensa johdossa. Hänen poliittista linjaansa on arvosteltu muun muassa siitä, että se on liian lähellä liberaalipuolue Venstren linjaa, ja pukeutumistyylinsä takia hän on jopa saanut lempinimekseen "Gucci-Helle".


title: Helle Thorning-Schmidt

text: Marraskuun 2007 parlamenttivaaleissa Helle Thorning-Schmidt haastoi hallitsevan oikeistohallituksen, jota johti Anders Fogh Rasmussen. Sosiaalidemokraatit kärsivät vaalitappion. Suurin voittaja oli puolueen liittolainen Sosialistinen kansanpuolue, mutta Rasmussenin oikeistohallitus säilytti enemmistönsä.


title: Helle Thorning-Schmidt

text: Syyskuun 2011 vaaleissa neljän vasemmistopuolueen liittouma sai niukan enemmistön kansankäräjille. Hallituspuolue Venstreä edustanut pääministeri Lars Løkke Rasmussen jätti eronpyyntönsä 16. syyskuuta 2011 vasemmiston aloittaessa hallitusneuvottelut Helle Thorning-Schmidtin johdolla. Thorning-Schmidtin johtamille sosiaalidemokraateille vaalien tulos oli kuitenkin kaikkien aikojen huonoin. Puolue sai 44 paikkaa 179 paikkaiselle kansankäräjille Venstren ollessa suurin puolue 47 paikalla.


title: Alfred Gough

text: Alfred Fabian Gough III (s. 22. elokuuta 1967 Leonardtown, Maryland) on yhdysvaltalainen tuottaja ja elokuvakäsikirjoittaja. Hänet tunnetaan parhaiten televisiosarjasta "Smallville", jonka hän loi yhdessä Miles Millarin kanssa. Muita Goughin ja Millarin yhteistyönä syntyneita sarjoja ovat "Aquaman", "Charlien enkelit", "Into the Badlands" ja "The Shannara Chronicles".


title: Alfred Gough

text: Gough syntyi Marylandissa ja kävi koulua muun muassa St. Mary’s Ryken High Schoolissa, josta hän valmistui vuonna 1985. Myöhemmin Gough valmistui The Catholic University of Americasta vuonna 1989. Televisiotuotantoa hän opiskeli USC School of Cinematic Artsissa.


title: Alfred Gough

text: Gough hän on käsikirjoittanut elokuvia, kuten "Made Men", "Shanghai Noon", "Shanghai Knights", "Spider-Man 2 – Hämähäkkimies 2" ja "". Gough toimi myös vuosina 1998–2000 "Martial Law" -televisiosarjan tuottajana ja käsikirjoittajana. Sen jälkeen hän siirtyi "Smallvillen" pariin, jonka esittäminen alkoi vuonna 2001 ja päättyi vuonna 2011.


title: Julius Francis

text: Julius Francis (s. 12. elokuuta 1964 Lontoo) on brittiläinen entinen raskaansarjan ammattinyrkkeilijä joka on voittanut urallaan Britannian mestaruuden.


title: Julius Francis

text:
Raskaassa sarjassa hän debytoi vuonna 1993, jolloin hän otteli Grahan Arnoldia vastaan. Tuloksena oli tekninen tyrmäys (TKO) ottelun viidennessä erässä. Ensimmäinen tappio Francisille sattui vuonna 1994, kun vastaan asettui yhdysvaltalainen John Ruiz.
Seuraavan tappionsa hän kärsi vuonna 1995 tyrmäyksellä Scott Welchiä vastaan ottelun kymmenennessä erässä.


title: Julius Francis

text: Vuonna 1998 Francis kohtasi ukrainalaisen Vitali Klytshkon, jolle hän hävisi suoraan toisessa erässä tyrmäyksellä. Ura jatkui kohtaamisella Pele Reidin, ja Danny Williamsin kanssa. Molemmista otteluista tuli voitot.


title: Julius Francis

text: Voitettuaan Scott Welchin hän pääsi ottelemaan Mike Tysonia vastaan. Tyson tyrmäsi hänet ottelun toisessa erässä ottelun kestäessä vain neljä minuuttia. Ottelu Fransicin kanssa oli Tysonin debyyttiottelu Euroopan mantereella, ja promoottorina siinä toimi Frank Warren. Francis ei luovuttanut, vaan otti kahden ottelun sarjan Michael Holdenin kanssa, joista ensimmäisen hävisi ja voitti toisen tuomariäänin. Ura jatkui britti Danny Williamsia vastaan, joka tyrmäsi hänet ottelun neljännessä erässä.


title: Julius Francis

text: Francis kohtasi myös Euroopan mestari Sinan Samil Samin, mutta tekninen tyrmäystappio tuli ja hän joutui jättämään ottelun kesken seitsemännessä erässä. Tästä alkoi hänen lopullinen alamäkensä. Hän otteli vielä monta ottelua, kohdaten mm. Matt Skeltonin, Audley Harrisonin, Scott Gammerin.


title: Julius Francis

text: Hän lopetti uransa vuonna 2006 ollessaan 41-vuotias. Uransa aikana Julius Francis nyrkkeili 48 ammattilaisottelua, hän voitti niistä 23 (12 KO), hävisi 24 (8 KO) ja nyrkkeili yhden tuloksettoman ottelun. Francisin valmentajana toimi Gary Inniss ja managerina Jonathan Feld.


title: Buggles

text: Buggles oli vuonna 1977 perustettu uuden aallon popyhtye, jonka muodostivat Trevor Horn (s. 1949, basso, kitara, perkussio ja laulu), Geoff Downes (s. 1952, perkussio ja koskettimet) ja Bruce Woolley (ei ollut varsinainen jäsen, mutta kuului yhtyeen taustaryhmään).


title: Buggles

text: Bugglesin ensimmäinen julkaisu oli vuonna 1979 Britannian ykköseksi noussut single "Video Killed the Radio Star". 1. elokuuta 1981 se oli ensimmäinen uuden Music Televisionin näyttämä video. Yhtye jäi lopulta lähinnä yhden hitin ihmeeksi, vaikka "Living in the Plastic Age", "Clean Clean" ja "Elstree" nousivatkin Britannian singlelistalle.


title: Buggles

text: Vuonna 1980 Horn ja Downes alkoivat työstää seuraajaa debyyttialbumi "The Age of Plasticille". Samaan aikaan viereisessä studiossa työskenteli vastikään laulajansa Jon Andersonin ja kosketinsoittajansa Rick Wakemanin menettänyt progessiivista rockia soittava Yes. Yesin basisti Chris Squire kutsui Hornin ja Downesin korvaamaan Andersonin ja Wakemanin. Yhteistyöstä syntyi Yes-albumi "Drama". Maksisinglenä julkaistu 8½-minuuttinen "Into the Lens" oli alun perin Buggles-kappale "I am a Camera". Bugglesin tukema Yes hajosi (väliaikaisesti) "Dramaa" seuranneen kiertueen jälkeen.


title: Buggles

text: Yesin jälkeen Buggles aloitti toisen albuminsa "Adventures In Modern Recording" viimeistelyn. Yhtye hajosi kuitenkin musiikillisiin erimielisyyksiin. Geoff Downes perusti progen superyhtyeen Asian ja Horn viimeisteli levyn muiden soittajien kanssa. Tämän jälkeen Buggles lopetti toimintansa. Horn nousi tunnetuksi tuottajaksi työskenneltyään yhtyeiden kuten ABC, Dollar, Frankie Goes to Hollywood ja Art of Noise kanssa.


title: Kenia olympialaisissa

text: Kenia osallistui olympialaisiin ensimmäisen kerran Melbournen 1956 kesäolympialaisissa. Sen jälkeen se on ollut poissa kesäolympialaisista vain Montréalin 1976 ja Moskovan 1980 kisoista, joita se boikotoi. Ensimmäisen olympiamitalinsa maa sai vuonna 1964 ja ensimmäisen kultamitalinsa neljä vuotta myöhemmin. Talviolympialaisiin se on osallistunut yhden hiihtäjän joukkueella vuosina 1998-2006.


title: Kenia olympialaisissa

text: Kenia on saavuttanut olympiamitaleja kahdessa eri urheilumuodossa, yleisurheilussa ja nyrkkeilyssä. Suurin osa maan olympiamitaleista on kestävyysjuoksijoiden voittamia.


title: American Film Market

text: American Film Market (AFM) on vuodesta 1981 lähtien Los Angelesin Hollywoodissa järjestetty elokuvatapahtuma, jossa esitellään ensi-iltaan tulevia elokuvia. Tapahtuma on perinteisesti järjestetty vuosittain loka-marraskuussa.


title: Halva (yritys)

text: Halva Oy Ab on suomalainen vuonna 1931 perustettu makeisvalmistaja. Halva tunnetaan erityisesti valmistamastaan salmiakista ja nimikkomakeisestaan eli halvasta. Muita tunnettuja Halvan makeisia ovat muun muassa "Vanhat autot", "Lakritsimatto" ja erilaiset makeissekoitukset. Yrityksen pääkonttori sijaitsee Vantaalla.


title: Joonatan Sievinen

text: Joonatan Sievinen (s. 1990) on Markku Pullin esittämä kuvitteellinen hahmo televisiosarjassa "Salatut elämät". Hahmo oli sarjassa mukana vuosina 2007–2010 ja 2011–2015. Joonatan oli myös yksi päähenkilöistä Salattujen elämien spin-off-sarjassa "Tuuliranta".


title: Joonatan Sievinen

text: Joonatan Sievinen on Leo Sievisen ja tämän vaimon Riitan poika. Joonatan on kotoisin Pohjois-Karjalasta, Nurmeksesta. Lasse Sievinen on Joonatanin setä ja näin ollen Joonatan on Katrin, Helin, Annikan, Jirin ja Severin serkku. Joonatan muutti aikoinaan Lassen ja Paulan luo, koska häntä kiusattiin isänsä homoseksuaalisuuden takia. Joonatan kävi yläasteen loppuun Helsingissä ja meni lukioon, joka kyllä jäi kesken.


title: Joonatan Sievinen

text: Joonatan ehti seurustella Pihlajakadulla usean eri naisen kanssa. Lukioaikana hän seurusteli muun muassa Sofia Salinin ja Oona Kivirannan kanssa. Heidän jälkeensä hän seurusteli pidemmän aikaa Juulia Aution kanssa, kunnes tämä menehtyi. Päästyään yli Juulian poismenosta Joonatan aloitti suhteen Heidi Aaltosen kanssa. Suhde ajautui karille, mutta myöhemmin he yrittivät vielä uudelleen. Suhde ei kuitenkaan saanut tuulta siipiensä alle ja Joonatan päätyi seurustelemaan Cindy Rintalan kanssa. Suhde päättyi eroon ja Joonatan ihastui Iida Mustoseen, jonka kanssa hän ehti seurustelemaan jonkin aikaa, kunnes poistui sarjasta.


title: Joonatan Sievinen

text: Lukion jäätyä kesken Joonatan hankki itselleen töitä kuntosali Kehotuksesta. Hän alkoi harrastaa kehonrakennusta ja käytti steroideja. Myöhemmin Joonatan palasi lukioon, mutta lopetti uudelleen lähtiessään rekkakyydillä Norjaan mennäkseen töihin öljynporauslautalle. Matkan oli alun perin tilannut itselleen Jiri Viitamäki, mutta Joonatan lähti salaa hänen puolestaan.


title: Joonatan Sievinen

text: Palattuaan Suomeen ja Cindyn lähdettyä maasta, Joonatan sai töitä Aki Nikkisen firmasta, Vinottaresta. Aki pyöritti yrityksensä sivussa seuralaispalvelua ja painosti Joonatania tekemään asioita, joita tämä ei halunnut tehdä, kuten pahoinpidellä erään miehen. Aki ei myöskään antanut Joonatanin irtisanoutua. Keväällä 2015 esitetyssä jaksossa Joonatanin jouduttua putkaan Iida antoi hänelle Kari Taalasmaalta varastetut rahat, jotta Joonatan voisi lähteä Suomesta. Joonatan ei kuitenkaan halunnut jättää Iidaa, eikä Iida kestänyt ajatusta siitä, ettei näkisi Joonatania enää koskaan. Iida päätti lähteä Joonatanin mukaan, mutta palasi sarjaan vielä samana keväänä ilman Joonatania.


title: Joonatan Sievinen

text: Sarjaan saavuttuaan Joonatan aloitti opiskelun samalla luokalla Sofian, Oonan ja Nikon kanssa. Pian hän ja Sofia kuitenkin ystävystyivät ennemmin Nikon ja Oonan kiusaajien kanssa, vaikka oli itse juuri ollut pitkään koulukiusattuna Nurmeksessa. Joonatan ehti kuitenkin seurustella niin Sofia Salinin kuin Oona Kivirannankin kanssa tajuttuaan, ettei kiusaajien seura ollut parhaasta päästä.


title: Joonatan Sievinen

text: Myöhemmin Joonatan tutustui Juulia Autioon, jonka kanssa hän seurusteli pidemmän aikaa. Parin suhde oli toisinaan koetuksella, mutta lopullisesti suhde päättyi, kun Juulia menehtyi Kentaurin räjähdyksessä ja Juulian menettäminen oli Joonatanille kova paikka. Hän aloitti kuitenkin seurustelemaan Heidi Aaltosen kanssa, mutta suhde päättyi Joonatanin lähdettyä Norjaan. Joonatan palatessa sarjaan vuonna 2011, poliisit toimittivat Joonatanin vieroitusklinikalle, jossa myös Peppi Puolakka oli. Joonatan paljasti Pepille olevansa pahasti koukussa steroideihin. Joonatan ja Peppi tukivat toisiaan. Sosiaalityöntekijä Anni Vatanen auttoi Joonatanin pois pakkohoidosta. Anni ystävystyi Sievisen perheen kanssa, mutta paljastui Aaro ja Eero Vaalanteen äidiksi. Aaro ja Anni sieppasivat perheen kuopuksen Severin, joka kuitenkin onnistuttiin palauttamaan kotiin.


title: Joonatan Sievinen

text: Kun Joonatan palasi Pihlajakadulle, hän sai tietää entisen tyttöystävänsä Heidin seurustelevan Jirin kanssa. Jirin ja Heidin eron jälkeen Heidi ja Joonatan viettivät iltaa yhdessä ja päätyivät humaltuneina harrastamaan seksiä. Heidi ei muistanut tapahtuneesta mitään, mutta Joonatan myönsi seksin. Sittemmin Heidin tehdessä raskaustestiä ystävänsä Pepin kanssa, raskaustestit sekoittuivat, jolloin Heidi luuli olevansa raskaana. Todellisuudessa Peppi oli raskaana Sergei Kuulalle. Heidille ja Joonatanille totuus selvisi vasta ultraäänitutkimuksessa eikä pari enää jatkanut yhdessä, vaikka olivatkin vauvan takia olleet valmiita suhteeseen.


title: Joonatan Sievinen

text: Myöhemmin Joonatan päätyi harrastamaan seksiä useita kertoja Cindyn kanssa, ja eräällä kerralla Ossi huomasi heidät suutelemassa Amadeuksessa. Joonatan lupasi Ossille pysyä erossa Cindystä, kunnes Ossin ja Cindyn eron jälkeen päätyivät he uudestaan harrastamaan seksiä, ja talon nuoriso näki heidät lähes alastomina tultuaan Rintaloille. Ossi oli mustasukkainen Cindystä hänen ja Heidin suhteen aikana. Myöhemmin Joonatan ja Cindy virallistivat suhteensa, Ossi ja Heidikin tahoillaan hyväksyivät uudet suhteet. Cindy ja Joonatan erosivat, kun Cindy ja Liisa varastivat Lassen ja Joonatanin rahat näiden pelifirmasta ja pakenivat maasta.


title: Joonatan Sievinen

text: Joonatan kamppasi vahingossa Iida Mustosen kadulla ja kantoi tämän sairaalaan. Iida ihastui Joonataniin. Joonatan pyysi Iidaa pitsalle anteeksipyynnöksi, mutta ilta päättyi Joonatanin alkaessa naljailemaan pitseriassa töissä olleelle Lasselle. He saivat kuitenkin sovittua. Iida ja Joonatan alkoivatkin viettää aikaa enemmän yhdessä ja suutelivat. Suutelun jälkeen he sopivat olevansa pelkkiä ystäviä, mutta pientä ihastusta on ilmassa puolin ja toisin. Lopulta he päätyivät seurustelemaan, kun Iida kutsui Joonatania vahingossa poikaystäväkseen. He poistuivat yhdessä sarjasta keväällä 2015, mutta Iida palasi sarjaan vielä samana keväänä ilman Joonatania.


title: Dethleffs

text: Dethleffs on saksalainen matkailuautojen ja matkailuvaunujen valmistaja. Yritys sijaitsee eteläsaksalaisessa Isnyn kaupungissa. Dethleffs-merkin lisäksi valikoimaan kuuluu Sunlight-matkailuautot ja -vaunut sekä Globecar-retkeilyautot. Suomessa Dethleffs-matkailuajoneuvoja on myyty vuodesta 1986 ja se on Suomen eniten myydyin matkailuautomerkki vuodesta 1999.


title: Dethleffs

text: Dethleffs KG perustettiin vuonna 1832, jolloin sen toimiala oli härkäpiiskojen valmistus ja myynti. Vuonna 1931 yhtiön omistaja Arist Dethleffs rakensi ensimmäisen Wohnautoksi kutsumansa matkailuvaunun, jotta voisi ottaa perheensä mukaan myyntimatkoilleen. Kiinnostus matkailuvaunuja kohtaan heräsi ja yritys alkoi valmistaa niitä myös myyntiin. Vuonna 1956 härkäpiiskojen valmistuksesta luovuttiin lopullisesti ja samalla matkailuvaunujen valmistuksessa siirryttiin sarjatuotantoon.


title: Dethleffs

text: Hymer, Eriba, Dethleffs ja T.E.C (nykyinen LMC) yhdistyivät vuonna 1980. Hymer ja Dethleffs perustivat Capron Ltd:n, joka valmistaa Carado- ja Sunlight-merkkisiä matkailuautoja.


title: Sikaoja

text: Sikaoja virtasi Turussa Kupittaan lähteeltä nykyisen Kupittaankadun kohdalta, Purokadun mukaisesti kohti Korppolaismäkeä ja sieltä Aurajokeen. Sikaoja on vaikuttanut alueen historiaan voimakkaasti, ja se peitettiin sekä viemäröitiin, koska se aiheutti hajuhaittoja kulkiessaan sikaloiden ja navettojen ohitse. Purokadun vieressä sijaitsee nykyään Sikaojanpuisto. Vielä nykyäänkin se on havaittavissa viemäriverkoston rakenteessa.


title: Sikaoja

text: Sikaojan sivuhaara Varsoja on edelleen olemassa ja se sijaitsee Vähäheikkiläntien varressa pellon reunassa. Se on noin 200 metriä pitkä ja 1,5 metriä leveä pajujen ja leppien reunustama puromainen oja.


title: Bob Spalding

text: Bob "Zonk" Spalding on yhdysvaltalainen muusikko. Hän on toiminut The Ventures -yhtyeessä basistina ja kitaristina vuodesta 1981 lähtien. Lisäksi hän on tehnyt kappaleita yhtyeelle. Spaldingin lisäksi yhtyeessä vaikuttaa basistina Bob Bogle, joka on yhtyeen perustajajäseniä.


title: Pekko ja outolintu

text: Pekko ja outolintu on Timo Koivusalon 1997 julkaistu romaani. Kirja kertoo fiktiivisestä Pekko Aikamiespojasta, josta Koivusalo teki myös viisi elokuvaa.


title: Etiopia olympialaisissa

text: Etiopia osallistui olympialaisiin ensimmäisen kerran Melbournen 1956 kesäolympialaisissa. Sen jälkeen se on ollut poissa kesäolympialaisista vain Montréalin 1976, Los Angelesin 1984 ja Soulin 1988 kisoista. Talviolympialaisiin se osallistui ensimmäisen kerran Torinon 2006 kisoissa yhden urheilijan voimin.


title: Etiopia olympialaisissa

text: Etiopia on saavuttanut kaikki olympiamitalinsa yleisurheilussa, mistä sen kaikki mitalit ovat tulleet kestävyysjuoksussa. Menestyksekkäimmät juoksumatkat Etiopialle ovat maraton, 10 000 m ja 5 000 m. Maan ensimmäinen olympiamitalisti oli maratonjuoksun kultaa Roomassa 1960 voittanut Abebe Bikila. Kultamitalien määrällä mitattuna menestyneimmät etiopialaisurheilijat ovat kolminkertaiset olympiavoittajat Kenenisa Bekele ja Tirunesh Dibaba.


title: Pekko Aikamiespoika (televisiosarja)

text: Pekko Aikamiespoika - Tyräahon tyhjätasku on vuonna 1993 Yle TV2-kanavalla esitetty kahdeksanosainen komediasarja. Sarja kertoi Timo Koivusalon esittämästä Pekko Aikamiespojasta. Sarjan ohjasi Visa Mäkinen. Visa Mäkisen tuotannoille tyypillisenä sarjan kuvauspaikat sijoittuvat pääasiassa Satakunnan alueelle.


title: Sina Kujansuu

text: Sina Riitta Liisa Kujansuu (s. 19. maaliskuuta 1943 Sipoo) on suomalainen käsikirjoittaja ja ohjaaja. Hän on ohjannut ja käsikirjoittanut useita suomalaisia televisiosarjoja ja esiintynyt myös sivuosissa. Kujansuu on ollut mukana pääasiassa televisiosarjojen ja -elokuvien teossa. Hän kuitenkin ohjasi vuonna 1993 ensi-iltaan tulleen elokuvan "Pekko aikamiespojan poikamiesaika", jossa hän lisäksi oli mukana kreditoimattomana käsikirjoittajana.


title: Turkin Grand Prix 2005

text: Turkin Grand Prix 2005 (virallisesti 2005 Formula 1 Turkish Grand Prix) oli Formula 1 -kauden 14. osakilpailu, joka ajettiin 21. elokuuta İstanbul Parkin moottoriradalla Turkissa. Kilpailun voitti McLarenilla ajanut Kimi Räikkönen, jolle voitto oli kauden viides.


title: Kolmoisvuori

text: Kolmoisvuori tai kolmivuori on heraldinen yleiskuvio, joka esiintyy usein vaakunoissa.


title: Kolmoisvuori

text: Kolmoisvuori on kolmen rinnakkain olevan pyöreämuotoisen kummun muodostama tyviömäinen kuvio. Kummuista keskimmäinen on yleensä hieman muita korkeampi. Kolmoisvuori voi sijaita muuallakin kuin kilven tyvessä. Tällöin sen alareuna on mieluiten suora ja nimi irtonainen kolmoisvuori.


title: Kolmoisvuori

text: Kolmoisvuori ei esiinny brittiläisessä heraldiikassa.


title: James May

text: James May (s. 16. tammikuuta 1963 Bristol) on brittiläinen tv-juontaja.


title: James May

text: Parhaiten May tunnetaan suositusta "Top Gear" -ohjelmasta, jota hän juonsi yhdessä Jeremy Clarksonin ja Richard Hammondin kanssa vuoteen 2015 asti. "Top Gearin" jälkeen kolmikko aloitti juontamaan "The Grand Tour" -ohjelmassa, josta tuli niin ikään suosittu.


title: James May

text: May on ollut "Top Gearissa" jo vanhan formaatin aikana, ja uuteen hän tuli vuonna 2003 Jason Dawen tilalle. Häntä kutsutaan lempinimellä ”Captain Slow” (suomeksi ”Kapteeni Hidas”) verkkaisen ja turvallisen ajotyylinsä vuoksi.


title: James May

text: Ennen "Top Gearia" May juonsi muun muassa "Driven TV" -sarjaa. Hän on myös toimittanut muun muassa The Engineer ja Autocar -lehtiä. Jälkimmäisestä hän sai potkut, koska hän oli lisännyt salaisen viestin yhteen lehden numeroista. Lisäksi hän on tehnyt sarjoja nimeltään "James Mayn lelutarinat, Keksintöjen ja ilmiöiden 1900-luku, Olen käynyt kuussa, James May avaruuden laidalla, Ozin ja Jamesin uudet viiniseikkailut, Oz ja James: Malja Britannialle" ja "James May miesten hommissa".


title: James May

text: May on seurustellut Sarah Fraterin kanssa vuodesta 2000 lähtien. He asuvat Hammersmithin kaupunginosassa Lontoossa, ja lisäksi heillä on Fusker-niminen kissa. Pariskunnalla ei ole lapsia. May on opiskellut musiikkia Lancasterin yliopistossa.


title: Gustav Adolf Fischer

text: Gustav Adolf Fischer (3. maaliskuuta 1848 Barmen – 11. marraskuuta 1886 Berliini) oli saksalainen tutkimusmatkailija ja luonnontieteilijä.


title: Gustav Adolf Fischer

text: Fischer oli sotilaslääkäri. 1876 hän liittyi Clemens Denhardtin Itä-Afrikan tutkimusretkelle Sansibariin ja nykyiseen Keniaan. Hän asettui Sansibariin hoitamaan ammattiaan mutta lähti jo seuraavana vuonna tutkimusmatkalle Witumaahan ja eteläisen Oromokansan luo Keniaan. 1878 hän jatkoi matkaansa Wapokomolandiin ja Tanajokea Massaan. Matkan jälkeen hän palasi Sansibariin jatkamaan lääkärintointaan. Hampurin maantieteellisen seuran avustamana hän vieraili Maasaimaassa 1882 ja tunkeutui Paganijoen suulta Naivashajärvelle. Maasait estivät häntä tunkeutumasta pitemmälle.


title: Gustav Adolf Fischer

text: Fischer palasi Saksaan marraskuussa 1883. 1885 hän osallistui tutkimusmatkailija Wilhelm Junkerin veljen rahoittamalle ja varustamalle retkelle etsimään kadonnutta Junkeria ja hänen matkaseuralaisiaan Emin Pashaa ja Gaetano Casatia, muuta retkikunta joutui palaamaan tyhjin käsin päästyään Victoriajärven rantaan. Hän palasi Sansibariin kesäkuussa 1886 ja matkusti sitten Berliiniin, missä hän kuoli sairastamaansa trooppiseen kuumetautiin.


title: Gustav Adolf Fischer

text: Fischerin kunniaksi on nimetty useita eläimiä, muun muassa viktoriankaijanen ("Agapornis fischeri"). Fischer nimesi yhdessä ystävänsä Anton Reichenowin kanssa kenianturakon 1884.


title: Edward Caird

text: Edward Caird (23. maaliskuuta 1835 Greenock, Skotlanti – 1. marraskuuta 1908) oli skotlantilainen filosofi. Caird opiskeli Glasgow'n ja Oxfordin yliopistoissa. Vuonna 1866 hänet nimitettiin Glasgow'n yliopiston moraalifilosofian professoriksi. Hän toimi virassa vuoteen 1893. Tuolloin hänestä tuli Balliol Collegen esimies. Hän jäi eläkkeelle vuonna 1907.


title: Edward Caird

text: Edward Caird oli teologi John Cairdin nuorempi veli. Kummatkin kuuluivat uushegeliläisiin brittiläisiin idealisteihin. Caird luennoi Gifford-luennot vuosina 1890-1892 ja 1900-1902.


title: Kristillinen kansanpuolue

text: Kristillinen kansanpuolue (, KrF) on kristillisdemokratiaa Norjassa edustava poliittinen puolue. Se perustettiin vuonna 1933. Puolueen tämänhetkisenä johtajana toimii Knut Arild Hareide, ja sen muihin merkittävimpiin nimiin lukeutuu entinen pääministeri Kjell Magne Bondevik.


title: Etelä-Afrikka olympialaisissa

text: Etelä-Afrikka osallistui olympialaisiin ensimmäisen kerran Saint Louisin 1904 kesäolympialaisissa. Siitä lähtien maa osallistui kaikkiin olympialaisiin Rooman vuoden 1960 kesäolympialaisiin asti. Tämän jälkeen maa suljettiin olympialaisista vuosikis 1964-1988 maassa harjoitetun apartheid-politiikan vuoksi. Vuoden 1992 Barcelonan kesäolympialaisista lähtien Etelä-Afrikka on saanut taas osallistua kisoihin. Talviolympialaisiin Etelä-Afrikka osallistui ensimmäisenä afrikkalaisena maana Squaw Valleyn 1960 kisoissa neljän taitoluistelijan joukkueella. Tämän jälkeen maa sai osallistua talviolympialaisiin seuraavan kerran vuonna 1994.


title: Etelä-Afrikka olympialaisissa

text: Etelä-Afrikka on saavuttanut olympiamitaleja seitsemässä eri urheilumuodossa, joista menestyksekkäimmät ovat yleisurheilu, nyrkkeily ja uinti. Maan ensimmäinen olympiavoittaja oli 100 metrin juoksun Lontoossa 1908 voittanut Reginald Walker. Maan menestyneimmät olympiaurheilijat ovat kaksi olympiakultaa saavuttanut uimari Penelope Heyns ja tennispelaaja Charles Winslow.


title: Krisztián Pars

text: Krisztián Pars (s. 18. helmikuuta 1982 Körmend) on unkarilainen yleisurheilija, joka kilpailee moukarinheitossa.


title: Krisztián Pars

text: Pars voitti kultaa Bydgoszczin alle 18-vuotiaiden MM-kilpailuissa 1999 ja Grosseton alle 20-vuotiaiden EM-kilpailuissa 2001. Hän sijoittui viidenneksi Ateenan olympialaisissa 2004, seitsemänneksi Helsingin MM-kilpailuissa 2005, kuudenneksi Göteborgin EM-kisoissa 2006 ja viidenneksi Osakan MM-kipailuissa 2007.


title: Krisztián Pars

text: Pekingin olympialaisissa 2008 Pars nousi väliaikaisesti hopealle, kun alun perin toiseksi ja kolmanneksi sijoittuneet valkovenäläiset Vadzim Dzevjatouski ja Ivan Tsih’an hylättiin dopingin käytön vuoksi. CAS kuitenkin kumosi päätöksen dopingtestauksen puutteiden vuoksi, ja Pars putosi takaisin neljänneksi.